Devet zainteresovanih za kupovinu propale "Bobar banke"\nPočetna / Devet zainteresovanih za kupovinu propale “Bobar banke”\n7. Novembra 2015. 13:16\nBIJELJINA – Za potraživanja propale bijeljinske Bobar banke zainteresovano je deset kupaca, ali je jedan eliminisan iz trke i prodavci konkretne ponude očekuju sa devet adresa, piše “Glas Srpske”\nBobar banka u likvidaciji je nedavno objavila oglas za prodaju cjelokupnog kreditnog portfolija. Rok do kojeg je zainteresovani kupci trebalo da dostave prijave kojima potvrđuju interesovanje za kupovinu potraživanja istekao je 30. oktobra.\n“Od deset prijava prihvatili smo devet koje idu u dalji proces. Potencijalni kupci čije su prijave prihvaćene imaju rok do 15. decembra da dostave konkretne ponude. Među potencijalnim kupcima je pet banaka iz BiH, dvije firme iz Hrvatske koje su zainteresovane za otkup dijela potraživanja banke u toj zemlji, dvije firme iz RS i jedna iz Austrije”, rekao je “Glasu Srpske” likvidacioni upravnik Bobar banke Mile Maksimović.\nZainteresovani za kupovinu potraživanja sada će morati da potpišu sa likvidacionim upravnikom ugovor o zaštiti i neotkrivanju povjerljivih informacija.\n”Poslije toga će moći izvršiti uvid u dokumentaciju o kreditima. Nakon što analiziraju kako su obezbijeđeni krediti do 15. decembra će imati rok da dostave ponudu za kupovinu potraživanja. Potencijalni kupci su zainteresovani za konkretne kredite i ako postignemo pravu cijenu, nema razloga da ih ne prodamo. Oni neće ni gledati svu dokumentaciju, a neki su već dali ponude i prije uvida u dokumentaciju”, rekao je Maksimović.\nPotraživanja Bobar banke koja su ponuđena na prodaju iznose 239 miliona KM, od čega se 215 miliona odnosi na kredite odobrene pravnim licima i preduzetnicima, a 24 miliona fizičkim licima. Maksimović je pojasnio da kredite građana mogu otkupljivati isključivo subjekti koji imaju dozvolu Agencije za bankarstvo RS, odnosno banke i mikrokreditne organizacije.\nGovoreći o naplati dugovanja, Maksimović je rekao da je blokada računa najvećih dužnika dala rezultate, ali da problem predstavlja zakonsko ograničenje da mogu biti blokirani računi dužnika samo u bankama u RS.\n“Problem je što nisu blokirani računi u FBiH, pa su neke firme otvorile račune u tom entitetu. Ali, mi svakako idemo sa tužbama i u idućoj godini očekujemo značajniju naplatu po tom osnovu “, rekao je Maksimović i dodao da putem suda pokušavaju da naplate više od 200 miliona KM potraživanja.\nAgencija za bankarstvo RS blokirala je krajem prošle godine sve račune najvećih dužnika Bobar banke koji su tada dugovali 39,4 miliona KM. Ta odluka je uslijedila nakon što je Agencija za bankarstvo krajem novembra 2014. uvela prinudnu upravu u Bobar banku, jer nije radila u skladu sa zakonom. Nepun mjesec kasnije Bobar banci je oduzeta dozvola za rad i pokrenut postupak njene likvidacije.\nMile Maksimović je istakao da veliki interes vlada i za kupovinu zgrade u Bijeljini, u kojoj je sjedište banke. Ona će sa ostalom pokretnom i nepokretnom imovinom biti ponuđena na prodaju na licitaciji 17. novembra.\n”Imamo već jedan uplaćen depozit za zgradu i očekujem da će ona sigurno biti prodata. Za ostalu ponuđenu imovinu ima interesa, ali kako će se stvari odvijati na dan prodaje, ne mogu da kažem “, rekao je Maksimović.\nPočetna cijena imovine koja će biti ponuđena na licitaciji iznosi 3,7 miliona KM.\nOznakebijeljina Bobar Banka licitacija


Srbin iz epicentra korone: Sablastan prizor — prazan Tajms skver - 01.04.2020, Sputnik Srbija\nSrbin iz epicentra korone: Sablastan prizor — prazan Tajms skver\nVanredne situacije nema, kao ni bilo kakve zabrane i ograničenja. Međutim, ljudi su se samoinicijativno izolovali, tako da su ulice puste. Ovako novinar iz... 01.04.2020, Sputnik Srbija\n07:42 01.04.2020 (Osveženo: 22:37 03.08.2021)\n© AP Photo / Evan AgostiniPrazna Peta avenija u Njujorku zbog pandemije virusa korona\nVanredne situacije nema, kao ni bilo kakve zabrane i ograničenja. Međutim, ljudi su se samoinicijativno izolovali, tako da su ulice puste. Ovako novinar iz Srbije Aleksandar Stojković, koji živi i radi u Njujorku, o trenutnoj situaciji u tom gradu, gde broj zaraženih raste iz sata u sat.\nLjudi su stoka #zajebancije #rodjakizamerike #zajebancija #klipovi #videos #haha #buhaha #zabavno #zabava #lol #zezanje #srbiuamerici #koronavirus #coronavirus #coronavirusmemes😂😂😂 #smesnivideo #smesniklipovi #smešniklipovi #smešneslike\nA post shared by Rodjak iz Amerike (@rodjak_iz_amerike) on Mar 25, 2020 at 4:04am PDT\nKaže da je prazan Tajms skver, koji je srce ovog grada neverovatno sablasan prizor, prenose „Novosti“.\nPrema njegovim rečima, za sada su prodavnice dobro snabdevene, ali su u mnogim marketima postavljeni limiti u kupovini.\n„Ne možete kupiti, na primer, 200 rolni toalet papira, 15 litara ulja, 10 kilograma mesa, tri paketa vode... U Njujorku nije uveden policijski čas, ali za odlazak na posao potrebna je potvrda kompanije da ste zaposleni i da morate na posao”, kaže Stojković.\nOn naglašava da su mnoge kompanije privremeno zatvorene, a zaposleni na neplaćenom odsustvu.\n„Međutim, svi oni dobijaće platu od države, a takođe odobrena je jednokratna pomoć svakom građaninu Amerike koji redovno izmiruje godišnju taksu. Odrasli dobijaju po 1.200 dolara, a deca po 500”, kaže Stojković.\nAleksandar, koji sa troje dece živi već nekoliko godina u ovom gradu, dodaje da sa istom pažnju prati situaciju i u Americi i u Srbiji.\nRuski avion sa medicinskom opremom poleteo za Ameriku\nKrah međunarodnih organizacija – povratak civilnoj zaštiti i obaveznom vojnom roku


Tag: Opština Alibunar - Pančevac1\nPoništena presuda predsedniku opštine Alibunar\nApelacioni sud u Beogradu poništio je presudu Višeg suda u Pančevu kojom je Danijel Kišmarton, predsednik opštine Alibunar, kažnjen s tri godine zatvora i oduzimanjem 8.500 evra zbog zloupotrebe službenog položaja i primanja mita.\nPored ukidanja presude, Apelacioni sud je naredio da se u ovom slučaju ponovi suđenje i odbio žalbu Višeg javnog tužilaštva u Pančevu na kaznu koja je izrečena Kišmartonu. Apelacioni sud je utvrdio da je prilikom donošenja prvostepene presude učinjena povreda krivičnog postupka zato što je predsednik sudskog veća koje je vodilo ovaj slučaj učestvovao u odlučivanju o prigovoru na optužnicu iako je to zabranjeno.\nInače, optužnica Višeg javnog tužilaštva u Pančevu teretila je Kišmartona da je kao predsednik opštine Alibunar tokom 2011. od drugih lica zahtevao i primio poklon za sebe kako bi uradio nešto nedozvoljeno. Pored toga, teretio se i da je zajedno s još jednim licem koje je obavljalo funkciju predsednika Komisije za davanje u zakup poljoprivrednog zemljišta pribavio drugoj osobi imovinsku korist u iznosu većem od 1.500.000 dinara.


SUDIJE KRIJU PLATE: Tek deset odsto nosilaca pravosudnih funkcija odazvalo se na poziv VSTS | Novosti.rs\n- Sudije i tužioci očigledno ne žele da pokažu kolika primanja imaju. Može se reći da kriju iznose plata i broj nekretnina koje imaju jer bi se videlo da postoje veliki nesrazmer u odnosu plata i imovine, kaže za "Novosti" izvor iz VSTS.\nIvana Korajlić, Foto BHRT\nIvana Korajlić, izvršna direktorka "Transparensi internašionala BiH", kaže za "Novosti" da sve sudije i tužioci koji ne dopuste da se objave njihovi podaci o primanjima ostavljaju mogućnost da se ta odluka tumači kao da nešto sakrivaju.\n- Ako žele biti transparentni i otvoreni prema javnosti, onda treba i da objave javno kolika imaju primanja.\nUstavni sud BiH sudije i tužioci Ivana Korajlić lični finansijski izveštaji


24. oktobar 2012. Obraćanje predsednika Narodne skupštine mr Nebojše Stefanovića učesnicima na zasedanju skupštine Interparlamentarne unije\nU govoru koji je izazvao veliku pažnju i interes učesnika, predsednik Stefanović je rekao da prihvatanjem pluralizma možemo odgovoriti na pitanja boljeg medđsobnog razumevanja, prihvatiti etničke, kulturne, rasne i verske različitosti i tako bolje razumeti jedni druge.\nOn je dodao da integracija i prepoznavanje potreba etničkih i verskih manjina predstavlja značajno pitanje za Srbiju i konstatovao da danas ima mnogo institucija pored države, sa kojima se građani identifikuju, poput crkve i interesnih grupa. Međutim, rekao je Stefanović, samo parlament predstavlja građane kroz instituciju demokratskih izbora jer postoji mogućnost da biraju i budu izabrani i tako predstavljaju glas naroda, braneći ljudska prava, i što je još važnije, demokratiju.\nSrbija je multinacionalna i multietnička zemlja. U parlamentu Autonomne pokrajine Vojvodine govori se na šest zvaničnih jezika, što ga čini drugim u Evropi, jer sa više zvaničnih jezika funkcioniše samo Evropski parlament. Mi smo ponosni na tu činjenicu, zaključio je Stefanović, ali i naglasio da različitost, nacionalni identitet ili jezik ne mogu biti argument za secesiju. Srbija ne može i neće prihvatiti secesiju Kosova i Metohije, ali će Srbija takođe u punom kapacitetu učestvovati u dijalogu sa Prištinom, koji ne treba da prihvate samo političke elite već i svi Albanci i Srbi.\nPredsednik NS RS Nebojša Stefanović zaključio je svoje izlaganje citatom bivšeg američkog predsednika Franklina Delana Ruzvelta, “Da bi civilizacija opstala, moramo gajiti nauku ljudskih odnosa – sposobnost svih naroda da žive zajedno – u istom svetu, u svetu mira.”


Politika - datum: 2019-08-12 MILO BOŽOVIĆ OCIJENIO DA SU U POLEMICI PREŠLI GRANICU UKUSA\nMilo Božović Front se izvinio Crnogorskoj\nMenadžer Opštine Budva i funkcioner Demokratskog fronta Milo Božović izvinio se kolegama iz Crnogorske i njihovim porodicama, uz priznanje da se u komunikaciji između te dvije partije prešla granica ukusa.\n– Tradicionalna manifestacija Guča, oko koje se nažalost digla cijela medijska prašina, bila je i ostala samo ideja, koja se ove godine neće ni realizovati. Utoliko je situacija besmislenija jer su i nespretna saopštenja sa strane DF-a došla kao reakcija na neprikladne kvalifikacije Crnogorske o tome da li nekoliko dana muzike i slavlja odgovara duhu Budve. Ipak, smatrajući da se sa naše strane prešla mjera dobrog ukusa i osnovnog sugrađanskog poštovanja koje Budvani vjekovima njeguju, dužan sam da kolegama iz Crnogorske i njihovim porodicima, u prvom redu gospodinu Peru Duletiću, koji se našao na udaru neumjesnih saopštenja, uputim izvinjene u svoje lično ime, ali i ume partije koju zastupam.\nOvo izvinjenje nije reakcija na odluku Crnogorske da istupi iz koalicije, koju smo, po mom mišljenju, uspješno, imali u Budvi. Ta odluka je prihvaćena kao konačna, a ovo izvinjenje je potreba koju lično osjećam prema pomenutim ljudima i koju sam dužan da na ovaj način uputim – saopštio je Božović.\nPavićević: Pozdravljam izvinjenje, očekujem i ostavke\nPozdravljam potez gospodina Božovića, koji se izvinio Crnogorskoj i našim ljudima, kazao je lider te partije Vladimir Pavićević. Kako je naveo, to je iskorak u dobrom smjeru, ali za svaku javno izgovorenu riječ mora da se snosi odgovornost.\n– Ovo nije pitanje samo odgovornosti prema nama koji smo bili na udaru, već i prema građanima Crne Gore i Budve. Da bi se demonstrirala svijest i odgovornost, smatram da je nedopustivo da oni koji su poput Đorđija Vujovića i lidera DF-a saopštili klevete ostanu na pozicijama na kojima se danas nalaze. Ukoliko sve ostane na riječima, građani Budve mogu da zaključe da je riječ o tome da DF želi da sanira političku štetu koja je nastala kao posledica najprimitivnijih javnih istupa njihovih lidera i funkcionera od prije neki dan. Ja se nadam da će uslijediti ostavke ili smjene. Vjerujem da to očekuju i građani – kazao je Pavićević.


Radio Rožaje - Đukanović zahvalio na pruženoj podršci KK "Budućnost Voli"\nčetvrtak, 07 Februar 2019 18:37\nĐukanović zahvalio na pruženoj podršci KK "Budućnost Voli"\nPredsjednik Đukanović izrazio je zahvalnost na pruženoj podršci KK Budućnost Voli, prilikom prijema kluba u ovo prestižno evropsko takmičenje.\nOn je ocijenio da je učešće u Evroligi čast, ne samo za ovaj trofejni klub, koji ove godine proslavlja 70 godina postojanja, već i za cijelu Crnu Goru koja ponovo ima prilike da bude domaćin najboljim evropskim košarkaškim klubovima, čime je dat i neizmjeran doprinos daljoj popularizaciji košarke u Crnoj Gori.\nPredsjednik je upoznao sagovornika sa stanjem i razvojem košarke u Crnoj Gori, imajući u vidu da je do nedavno bio na funkciji predsjednika Košarkaškog saveza Crne Gore. Iskazao je spremnost države da nastavi sa podrškom razvoju sporta i same košarke, kako na klupskom, tako i na reprezentativnom nivou. Izrazio je uvjerenje da će KK Budućnost i u narednim godinama imati prilike da se takmiči u Evroligi, uz spremnost na dalja ulaganja potrebna za produžetak licence za ovo najprestižnije takmičenje, vodeći računa o dugogodišnjoj tradiciji njegovanja košarke kao jednog od nacionalnih sportova Crne Gore. Predsjednik je poručio da sadašnji uspjeh Budućnosti nije iznenađujući uzlet, već rezultat dugogodišnjih ulaganja i jasne vizije i strategije, ovog navjećeg klupskog sportskog kolektiva u zemlji.\nIzvršni direktor Eurolige Bartomeu, zahvalio je Predsjedniku na prijemu, ali i na njegovom dugogodišnjem ličnom doprinosu razvoju košarke u Crnoj Gori. Bartomeu je istakao da je zadivljen činjenicom da jedna mala zemlja kao što je Crna Gora može imati respektabilne timove na klupskom i reprezentativnom nivou.\nPredstavio je planove za dalje širenje Evrolige na tržišta najvećih i najrazvijenijih evropskih zemalja, uz parelelnu posvećenost podršci manjim zemljama, koje njeguju dugogodišnju košarkašku tradiciju. Izrazio je divljenje rezultatima koje je Budućnost za kratko vrijeme postigla, usklađujući se sa standardima Evrolige, ističući da je lično bio uvjeren u kapacitete ovog kluba. Posebno je zahvalio na doprinosu Crne Gore i KK Budućnost Evroligi, podsjećajući da je upravo taj klub bio jedan od osnivača takmičenja 2000. godine.\npogledano 208 puta\tZadnji put promjenjen četvrtak, 07 Februar 2019 18:51


Omladinci Zvezde protiv Anžea u Ligi šampiona - SPORTSKI ŽURNAL\nBogdanović predvodio Atlantu do pobede nad Šarlotom, Novi tripl-dabl Jokića (VIDEO)\nZvezda će gostovati Anžeu u prvom kolu, a utakmica će se igrati 2. ili 3. marta\nOmladinski tim fudbalskog kluba Crvena zvezda igraće protiv francuskog Anžea u Ligi šampiona, odlučeno je danas žrebom.\nZvezda će gostovati Anžeu u prvom kolu, a utakmica će se igrati 2. ili 3. marta.\nEkipa Crvene zvezde od igrača rođenih 2002. godine osvojila je prvenstvo Srbije, što joj je omogućilo takmičenje u Ligi šampiona.\nNeđić: Na pobedu protiv Anžea\nTrener omladinaca fudbalskog kluba Crvena zvezda Marko Neđić rekao je danas da veruje u svoje igrače i da neće odstupiti od svog stila protiv Anžea u Ligi šampiona.\n- Verujem u igrače, nemam dilemu da će ostaviti poslednji atom snage na terenu. Naš odnos je jednostavno takav, da se uzajamno poštujemo i borimo jedni za druge. Nećemo odstupiti od našeg stila igre i napadačkog fudbala kakav generacija dečaka rođenih 2003. godine gaji od kada sam ih preuzeo. Pokazaćemo kako igraju omladinci Crvene zvezde i jedva čekam utakmicu - rekao je Neđić posle žreba.\n- Svi potencijalni protivnici su bili kvalitetni. Anže je prvak Francuske, poseduju određeni kvalitet, ali smo spremni za nadigravanje. Negativna stvar je što igramo jednu utakmicu i što smo gosti, kao i što do 5. februara neću znati tačno na koje igrače mogu da računam. Ostaje žal što ne idemo u najboljem sastavu u Francusku, ali mi smo Crvena zvezda i uvek idemo na pobedu i prolaz - kazao je Neđić.\nStanković: Protiv Javora da potvrdimo pobedu u derbiju


Zbog falsifikovanih diploma 15 osoba u UKC Tuzla dobilo otkaz – Radio Feral\nNakon što je utvrđeno da su angažmane ostvarili na osnovu falsifikovanih diploma o završenom školovanju, 15 uposlenika Univerzitetskog kliničkog centra u Tuzli dobilo je otkaz.\nVlada Tuzlanskog kantona ranije je donijela odluku kojom je naređeno da se u svim javnim ustanovama krene u proces provjeravanja validnosti diploma uposlenika.\nNema ih u evidenciji\nU skladu s tim, u Univerzitetskom kliničkom centru u Tuzli do danas je izvršena provjera dokumentacije o školovanju za oko 1.000 uposlenika, a za 15 je utvrđeno da imaju falsifikovane diplome o završenom procesu obrazovanja.\nDirektor Univerzitetskog kliničkog centrta u Tuzli Vahid Jusufović potvrdio je da je riječ o falsifikovanim diplomama i da u navedenim srednjim školama tih osoba nema u evidenciji.\nNajveći broj uposlenika kod kojih su utvrđene falsifikovane diplome, bio je na radnom angažmanu u sektoru arhivsko-kancelarijskog poslovanja, zatim unutrašnjeg osiguranja i tehničkih poslova.\nJusufović je kazao da su ugovori o radu s tim osobama prekinuti, jer se radi o težem prekršaju, te su podnesene krivične prijave Ministarstvu unutrašnjih poslova Tuzlanskog kantona.\nInače, Univerzitetski klinički centar u Tuzli zapošljava 2.500 osoba, a proces provjere diploma i dalje se obavlja. Validnost tih dokumenata, osim u Bosni i Hercegovini, utvrđuje se i u zemljama izvan naših granica s obzirom na to da postoji određeni broj zaposlenika koji su školovanje okončali u inostranstvu.\n← Pretresi širom TK, pronađena droga, oružje, municija\nViše od dvije hiljade Krekinih rudara sutra stupa u generalni štrajk →


Tanjug 21. januara 2021. 11:42\nPEKING – Kina je danas izrazila nadu da će administracija američkog predsednika Džoa Bajdena poboljšati izglede za ljude obe zemlje i dati podsticaj međusobnim odnosima.\n„Mislim da nakon ovog vrlo teškog i nesvakidašnjeg vremena i kineski i američki narod zaslužuju bolju budućnost“, rekla je portparolka kineskog Ministarstva spoljnih poslova Hua Čunjing novinarima na dnevnom brifingu, preneo je AP.\nOna je istakla da Kina i SAD treba ponovo da pokrenu saradnju u brojnim oblastima.\nHua je posebno pozdravila odluku nove američke administracije da ostane u Svetskoj zdravstvenoj organizaciji i vrati se Pariskom sporazumu o klimatskim promenama.\nOna je, takođe, kritikovala bivšeg američkog državnog sekretara Majka Pompea i druge bivše zvaničnike, dan nakon što je Peking uveo putne i poslovne sankcije protiv njih 30, uključujući i Trampovog savetnika za nacionalnu bezbednost Roberta O’Brajena i ambasadorku Ujedinjenih nacija Keli Kraft.\n„Tokom proteklih nekoliko godina, Trampova administracija, posebno Pompeo, zakopala je previše mina u kinesko-američkim odnosima koje treba eliminisati, spalila previše mostova koje treba obnoviti i srušila previše puteva koje treba popraviti „, naglasila je Hua.\nMislim da i Kina i SAD treba da pokažu hrabrost, mudrost, slušaju jedna drugu, okrenu se jedna prema drugoj i poštuju se, rekla je ona.\n„Mislim da je ovo odgovornost dve velike države Kine i Sjedinjenih Američkih Država, a to takođe, očekuje i međunarodna zajednica“, istakla je Hua.


Srbiji kredit Svetske banke od 100 miliona dolara za borbu sa korona virusom\nLogo Svetske banke, arhivska fotografija\nSvetska banka je saopštila da je Srbiji odobrila 100 miliona dolara kredita za pravovremeno reagovanje na pandemiju Covid-19. Iz ovog kredita finansiraće se postavljanje do 12 stanica za brzo testiranje putnika koji ulaze u Srbiju i izgradnja dve nove regionalne laboratorije.\nKako je navedeno, po jedna stanica biće postavljena na beogradskom i niškom aerodromu i još do 10 na drugim graničnim prelazima.\nNovcem Svetske banke izgradiće se dve regionalne laboratorije u Kliničkom centru Vojvodine u Novom Sadu i u Kliničkom centru u Kragujevcu.\nKapacitet testiranja na korona virus u Srbiji će se, prema saopštenju Svetske banke, podići sa 7.000 na više od 9.000 testova dnevno.\nSvetska banka će pomoći i da Srbija nabavi dodatnu zaštitnu opremu, da laboratorije koje testiraju na COVID-19 budu povezane jednim elektronskim sistemom i da se ojačaju dijagnostika, bolničke jedinice intenzivne nege i izolacione jedinice.\n"Srbija je uspela da izravna krivu pandemije u prvom naletu COVID-19, ali to ne znači da treba da se opusti, već da radi na poboljšanju spremnosti za naredne nalete", rekao je Stiven Ndegva, šef Kancelarije Svetske banke u Srbiji.


Kada je već o nezadovoljstvu reč, najviše ga je bilo u taboru Klivlenda. Imali su Braunsi 26:14 u svoju korist kada su postigli svoj poslednji tačdaun na gostovanju Nju Inglandu, a onda se Tom Brejdi, uz pomoć sudija, pobrinuo za preokret. Patriote su postigle dva tačdauna u završnoj 61 sekundi, ali se prava mala krađa desila 35 sekundi pre kraja, kada su arbitri dosudili ometanje hvatača Nju Inglanda, iako to uopšte nije bio slučaj u njegovom (Džoš Bojs) duelu sa defanzivem Klivlenda Lionom Mekfadenom. Patriote su dobile loptu na jard od endzone, a taj poklon Brejdi je iskoristio za tačdaun-dodavanje za trijumf.\nBriljirao je i Pejton Mening, za koga su tvrdili da ne može da se snađe najbolje na hladnom vremenu, pa je oborio klupski rekord Denvera sa 39 kompletiranih dodavanja (od 59 upućenih), uz 397 osvojenih jardi i četiri tačdauna u pobedi Bronkosa nad Tenesijem od čak 51:28. Briljirao je i Dru Bris, sa četiri tačdauna i 313 jardi (dodavanja 30/42) u trijumfu Nju Orleansa od 31:13 nad Karolinom koja je tako prekinula niz od sedam pobeda. Ali, i ta, i važna pobeda San Franciska od 19:17 nad jednim od kandidata za Superboul, Sijetlom, ostali su u senci rekorda: Meningov saigrač Met Prejter je šutem sa 64 jarde za jednu jardu oborio NFL rekord po najdužem fild-golu u istoriji ovog sporta, bar kada se o najjačoj ligi američkog fudbala radi.


Dojče banka je prevazišla očekivanja analitičara koje je anketirala agencija Faktset, a koji su predviđali da će banka uknjižiti gubitak od 949 miliona evra u tromjesečju jul-septembar, prenosi agencija Frans pres.\nNjemačka bankarska grupa je navela da su prihodi porasli na 7,5 milijardi evra, što je blago iznad iznosa ostvarenog u trećem kvartalu 2015, čemu je doprinio rast poslovanja od 10 odsto u njenom sektoru investicionog bankarstva.\nPrihodi u svim drugim oblastima poslovanja su smanjeni, što je, kako objašnjavaju iz Dojče banke, u velikoj mjeri poslkedica “uticaja trenutno niskih kamatnih stopa”.\n“Nastavili smo sa dobrim napredovanjem u restrukturiranju banke”, poručio je generalni direktor banke DŽon Krajan u saopštenju.\nFinansijska tržišta i političari su pomno pratili sudbinu najvećeg nkemačkog kreditora koji prolazi kroz bolnu restukturu i bori se sa poslkedicama finansijske krize.\nMeđunarodni monetarni fond je Dojče banku označio u junu kao “najvažnijeg faktora koji utiče na sistemske rizike u globalnom bankarskom sistemu”, navodi francuska agencija.\nGeneralni direktor Krajan je priznao da kazna od 14 milijardi dolara, koju je za banku zatražilo u septembru američko Ministarstvo pravde zbog njene uloge u krizi sa hipotekarnim hartijama prije izbijanja finansijske krize 2008, ima negativan efekat.\nPoslije te vijesti cijena akcija Dojče banke se survala na istorijski minimum od 9,90 evra.\n“Banka naporno radi na pronalaženju rešenja za ovaj problem što je pre moguće”, rekao je Krajan.\nJedan izvor je rekao za AFP krajem septembra da banka pregovara sa američkim ministarstvom o smanjenju kazne na oko 5,4 milijarde evra, mada konačan iznos može da bude promjenjen. Tanjug\nTagovi: deutsche bankdobitprihodi


Kostrešević favorit nezavisnog odbora koji nije sačekao sedmog člana - Gerila\nNezavisni odbor NSRS danas je obavio razgovore sa dva kandidata za direktora Policije Republike Srpske. Na konkurs su se prijavili Siniša Kostrešević savjetnik ministra unutrašnjih poslova Dragana Lukača koji važi za favorita Milorada Dodika zbog kojeg je poništen prethodni konkurs i Vlado Jovanić zamjenik načelnik Uprave za policijsku podršku koji važi za nestranačkog kandidata.\nNezavisni odbor je, nakon razgovora sa kandidatima, prednost dao Kostreševiću to mišljenje poslao ministru unutrašnih poslova koji sada treba da odboru dostavi svoje mišljenje.\nZanimljivo je da Nezavisni odbor nije sačekao da bude kompletiran sedmim članom. Sedmog, najnovijeg člana odbora tek treba da potvrdi Vijeće naroda Republike Srpske i nakon toga njegovo imenovanje mora da bude objavljeno u Službenoom glasniku. Sedmi član, shodno tome, nije učestvovao u dosadašnjem radu odbora. To, tvrde naši izvori iz ovog odbora, može da rezultira žalbom onog kandidata koji ne bude izabran za novog direktora Policije RS. Zvanično je prethodni konkurs poništen upravo zbog nedostatka jednog člana.\nSiniša Kostrešević je široj javnosti u Republici Srpskoj postao poznat kada je saslušavan na Anketnom odboru NSRS koji je formiran zbog ubistva Davida Dragičevića. Vlado Jovanić nije poznat široj javnosti a naši izvori iz MUP-a tvrde da je njegova kandidatura iznenađenje za mnoge jer je očekivana samo prijava Siniše Kostreševića.\nJedan konkurs je poništen u martu ove godine. Zvanično jer je tadašnji predsjednik Nezavisnog odbora otišao u mirovnu misiju a nezvanično jer je to tražio Milorad Dodik koji je bio nezadovoljan prijavljenim kandidatima.\nPozicija direktora Policije Republike Srpske najvažnija je pozicija u Policiji Republike Srpske i za policiju je važnija od pozicije ministra unutrašnjih poslova koja je politička funkcija. Za vrijeme dok je na čelu Policije bio Darko Ćulum koji je sada na čelu SIPE funkcija ministra je za policiju postala važnija od funkcije direktora Policije.\nRelated tags : Darko Ćulum Dragan Lukač Milorad Dodik nsrs policija rs Siniša Kostrešević vlado jovanić\n8 Novembra, 20200\nKK Borac kao filijala Igokee- Od favorizovanja igrača do bespotrebne ABA2 lige\nMnogo se stvari izdešavalo u banjalučkoj košarci u samo jednoj godini- povratak u Premijer ligu BiH, pozivnica (plaćena) za ABA2 ligu, saradnja sa Igokeom, dolazak skupih pojačanja... (više…)\nUložena dva miliona, i dalje bez smještaja pacijenata. U srijedu prvi pacijenti tvrde na UKC RS\n„Nekoliko dana pokušavam da oca smjestim u bolnicu u Banjoj Luci. Ima najteže simptome na Covid 19, visoku temparaturu, sam ne može do toaleta, nije ni testiran. Tek treći dan sam uspjela da mu privat


Dan online - Politika: DPS će pristati na tehničku vladu - 2019-10-16\nPolitika FUNKCIONER SDP-A BOJAN ZEKOVIĆ OCIJENIO\nBojan Zeković DPS će pristati na tehničku vladu\nCrnogorska vlast pristaće na pregovore o tehničkoj vladi jer međunarodnim partnerima teško može objasniti da nećete da razgovara o jednom od ključnih aspekata izbornog procesa, smatra potpredsjednik Socijaldemokratske partije (SDP) Bojan Zeković. On je kazao da to što vlast zasad odbija da razgovora o tehničkoj vladi vidi kao nezrelo ponašanje za koje se nada da je samo privremenog karaktera.\n– Odbiti da razgovarate o jednom od modela implementacije, a prethodno ste pristali da to bude predmet rada Odbora za reformu izbornog zakonodavstva, jeste kršenje same te odluke, a to dalje znači dodatno produbljivanje nepovjerenja između vlasti i opozicije – rekao je Zeković za agenciju MINA.\nSmatra da je odbijanje vlasti samo trenutno, jer „teško možete ikome objasniti, i u državi i međunarodnim partnerima, da nećete da razgovarate o jednom od ključnih aspekata izbornog procesa koji se tiče kontrole izbora“.\n– U tom pogledu sam optimista, ne zato što vjerujem u dobre namjere vlasti, već što će sebi davati očigledne autogolove upornim odbijanjem dijaloga na bilo koju legitimnu izbornu temu, a posebno onu koja se tiče tehničke vlade – kazao je Zeković\nKako je dodao, dobro je što se izašlo iz stagnacije u rada odbora i što fokus konačno može biti na konkretnim temama, koje su predmet rada tog skupštinskog tijela.\n– Nažalost, u radu odbora ne učestvuje cijela opozicija, ali je ohrabrujuće to što oko nekih ključnih pitanja demokratskog izbornog ambijenta postoji opoziciona saglasnost – zaključio je Zeković.


Ub: Otvoren stadion "Dragan Džajić" - Sportskacentrala.com\nUb: Otvoren stadion "Dragan Džajić"13.06.2017 10:17hStadion na kojem igra Jedinstvo sa Uba od 12. juna zvanično nosi naziv po legendi Crvene zvezde i jugoslovenskog i srpskog fudbala Draganu Džajiću.\nNa velikoj svečanosti otvoren je renovirani fudbalski stadion "Dragan Džajić", a organizator ove akcije bio je i sadašnji reprezentativac Srbije, takođe rođeni Ubljanin Nemanja Matić.\nTakođe, tribine na stadionu dobile su imena po Dušanu Saviću i Radosavu Petroviću.\nManifestaciji su prisustvovali slavni Ubljani Dušan Savić, Nemanja Matić i Radosav Petrović, zatim reprezentativac Branislav Ivanović, predsednik Crvene zvezde Svetozar Mijailović kao i potpredsednik Fudbalskog saveza Srbije Goran Bunjevčević.\n- Drago mi je što ljudi iz ovog mesta i Nemanja Matić došli na ideju da ovaj stadion nosi moje ime. Ovo je malo mesto, koje je dalo veliki broj igrača. Najvažnije od svega je da se posla Ratka Čolića, Dušana Savića, Nemanje Matića, Radovana Petrovića i mene produži taj kontinuitet uspešnih fudbalera Ubljana za šta je potreban ozbiljan rad, koga će biti s obzirom na to koliko se Nemanja Matić oko svega angažovao. Treba da gajimo tradiciju i da ovo malo mesto nastavlja da pravi igrače za reprezentaciju, rekao je Dragan Džajić, a preneo sajt Crvene zvezde.


Vučić: MMF dozvoljava veće povećanje penzija, ali ja to neću | N1 Srbija\n30.10.2015. |11.45 >13.51 |\nPremijer je precizirao da će iskoristiti "manji okvir od dozvoljenog za povećanje plata i penzija", jer je novac potreban i za investicije i zapoljavanje mladih.\nMisija MMF o trećoj reviziji aranžmana i budžetu za 2016.\n"MMF bi nam dozvolio da više povećamo plate i penzije nego što sam mislio, ali ja to neću. Eto, neću", rekao je Vučić na konferenciji za novinare u Vladi Srbije i primetio da bi to malo ko tako otvoreno rekao, ali da se on ponaša ogovorno i da vodi računa o interesima zemlje.\nO subvencijama: Srbija spremna da da 10 dolara više od komšija\nPremijer Vučić pozvao je danas investitore da ulažu u Srbiju naglasivši da u našoj zemlji kompanije mogu da dobiju najbolje uslove, a da je Srbija spremna kada je reč o subvencijama da da 10 dolara više od zemalja u regionu.\nU ovom regionu možemo da obezbedimo najbolje uslove za svaku kompaniju zapadne i centralne Evrope, a radi se i na poboljšanju poslovne klime, pravnog sistema..., rekao je Vučić na sastanku u Privrednoj komori Srbije, kojem prisustvuje potpredsednik švajcarske Konfederacije Joahan Šnajder Aman, ministri Željko Sertić i Srđan Verbić, kao i predsednik PKS Marko Čadež.\n"Možemo najbolji sistem da obezbedimo i kad je reč o subvencijama. To niko drugi ne može. Ako dobijete predlog od Makedonije, Rumunije, Hrvatske, BiH, znajte da možete uvek da dobijete 10 dolara više od Srbije. Samo dođite u Srbiju, i dobićete", poručio je Vučic dodajući da niko ne može da pretekne Srbiju.\n"I stari i mladi će morati da uče dva sata dnevno"\nVlada Srbije daće sve od sebe da zadrži političku stabilnost i da ima mirno i smireno okruženje za sve investitore kojima se nudi i kreativna radna snaga, izjavio je Vučić.\nSrbija ima inteligentne ljude, iako radne navike moraju da budu bolje, rekao je premijer.\nVučić je naveo da se na dualnom obrazovanju radi sa Nemačkom i Austrijom, ali i Švajcarskom, ocenivši da neće biti lako.\n"Približavamo se vremenu kada ćemo svi, i mladi i stari, morati da učimo dva sata dnevno. To je novo za sve nas, a to ćemo morati ako ne želimo da se suočimo sa ekonomskom i političkom propašću", naglasio je Vučić.\n"Mi smo svakako odlučni da to uradimo. To znači da mladi kad postanu tinejdžeri moraju da misle o budućnosti", rekao je Vučić i dodao da se bliže vremena kad će svi radnici morati da uče da bi se uklopili, ali i mladi da rade bar dva sata dnevno dok uče.\nKada je reč o reformama i modelima koje Srbija može da primeni po ugledu na razvijene zemlje pa i Švajcarsku, Vučić je rekao:\n"Radimo najbolje, ali ako kažete Srbima da moramo da usvojimo neki model - nikad ništa, jer šta god da kažete biće "jao mi imamo drugačije običaje i tradiciju", a kad krenemo tim putem, gotovo je".\nOn je upitao učesnike sastanka da li zaista misle da građani žele da čuju da će da podigne penzije i plate manje nego što je to moguće, jer je to jedini odgovoran način.\n"Rezultat neće biti isti, biće lošiji, ali čak i skromni pozitivni rezultati su ipak pozitivni", rekao je on i poručio da će se svi investitori, koji žele da ulože, u Srbiji imati stabilno poslovno okruženje.\nPotpredsednik Švajcarske i savezni ministar ekonomskih odnosa, obrazovanja i istraživanja Johan Šnajder Aman kazao je da je ta zemlja spremna da pomogne Srbiji u uvođenju dualnog sistema obrazovanja, naglasivši da su u Švajcarskoj obrazovanje i ekonomija usko povezani.\nOn je dodao da Švajcarska ima vrlo nisku stopu nezaposlenosti, jer ima efikasan obrazovni sistem, u kome dve trećine mladih počinju svoju karijeru stručnim obrazovanjem u tinejdžerskom dobu.\nPredsednik Švajcarsko-srpske trgovinske komore Marinko Ukropina naveo je da u Srbiji posluje više od 200 švajcarskih kompanija koje su uložile oko 500 miliona švajcarskih franaka i da su uglavnom zadovoljni uslovima poslovanja u Srbiji.\nPredsednik PKS- Marko Čadež kazao je da je Srbiji potrebna reforma sistema obrazovanja i uspostavljanje sistema po ugledu na Švajcarsku, Nemačku i Austriju gde učenje u kompanijama ima prednost nad učenjem u školskim klupama.\nOn je kazao da u Srbiji postoji oko 350 srednjih stručnih škola, 230 obrazovnih profila iz 15 područja rada, od čega je 90 profila trogodišnjih.\nČadež je naveo da se više od 10 godina radi na reformisanju srednjeg stručnog obrazovanja u Srbiji uz medjunarodnu finansijsku i tehničku podršku, precizirajući da je jedan od donatora u ovoj oblasti Nemačka i Evropska unija, a da je Švajcarska organizacija za razvoj i saradnju kroz projekat "Razvoj privatnog sektora u Srbiji" podržala obrazovanje kadrova po meri privrede.\nMMF plate penzije Aleksandar Vučić


EU:Dogovoreno jačanje budžetske discipline\nZemlje članice Evropske unije i Evropski parlament postigle su politički dogovor o dvije uredbe, kojim se snažno povećava uloga Evropske komisije u nadzoru donošenja nacionalnih budžeta država članica eurozone.\n“Napravili smo snažan iskorak koji će omogućiti dalje jačanje ekonomskog upravljanja u eurozoni”, rekao je komesar za ekonomska i monetarna pitanja Oli Ren, prenosi SEEbiz.\nEK je te dvije uredbe predložila u novembru 2011, a ministri finansija zemalja EU postigli su dogovor o njima u februaru prošle godine. Nakon toga počeli su pregovori s Evropskim parlamentom, koji su trajali godinu zbog insistiranja parlamentaraca da se uspostavi fond za otkup duga, što se smatra prvim korakom prema uvođenju zajedničkih evropskih obveznica, čemu se protivi Njemačka.\nDogovoreno je da se prvom uredbom poveća uloga EK u nadzoru donošenja nacionalnih budžeta, posebno onih zemalja protiv kojih je pokrenut postupak zbog pretjeranog budžetskog deficita. Uredba predviđa da svaka članica eurozone predstavi predlog budžeta Savjetu EU i Evropskoj komisiji, koja će o njemu dati mišljenje i po potrebi tražiti promjene.\nPredviđeno je i da se druga uredba odnosi na nadzor nad članicama eurozone u finansijskim poteškoćama ili onima koje su tražile pomoć. U vezi sa zahtjevom parlamenta da se uspostavi fond za otkup duga, postignut je kompromis koji predviđa da EK oformi stručnu grupu koja će detaljno analizirati sve implikacije takvog poteza i o tome podnijeti izvještaj do marta sljedeće godine.\nNakon političkog dogovora oba zakonska teksta treba da odobri Evropski parlament na plenarnoj sjednici sljedećeg mjeseca. To znači da će dvije uredbe biti na snazi već za budžetski ciklus naredne godine.


Panel o razvoju socijalnog preduzetništva - KruševacGrad\nPanel o razvoju socijalnog preduzetništva\nIskustva, karakteristike, mogući sistemi podrške lokalnih zajednica i potreba izgradnje adekvatnog pravnog okvira za socijalno preduzetništvo, bile su teme panel diskusije u Regionalnoj privrednoj komori Kruševac. Panel su u okviru projekta “Razvoj socijalnog preduzetništva u Rasinskom okrugu”, realizovali Agencija za regionalni razvoj i Udruženje građana Evrokontakt\nIako nema utemeljenje u zakonu, socijalno preduzetništvo u Srbiji, pa i u Rasinskom okrugu, evidentno postoji, što samo govori da zakoni ne uspevaju da odslikaju život, rekao je, između ostalog Vladimir Radojičić, predstavnik TRAG fondacije i jedan od panelista na ovom događaju koji je okupio predstavnike institucija, organizacija civilnog društva, gradske uprave, ali i one koji su se već oprobali u ovom vidu preduzetništva ili bi to želeli.\nSocijalno preduzetništvo je, naime, nastalo iz potrebe da se pomogne zapošljavanju ranjivih društvenih grupa i istovremeno ostvari određena društveno značajna misija. Stoga je i osnovna razlika između socijalnog i drugih vrsta preduzetništva u činjenici da se profit socijalnog preduzeća ne troši na uvećanje imovine pojedinaca, već za rešavanje određenog društvenog problema. Za Srbiju je ovaj vid preduzetništva posebno važan kada se u obzir uzme visoka nezaposlenost i veliki broj ljudi u socijalnoj potrebi.\n–Socijalno preduzetništvo zasnovano je na principima demokratskog upravljanja i deluje po sistemu socijalne pravde. Socijalna preduzeća ispunjavaju širu društvenu misiju jer zapošljavaju ljude primaoce sredstava iz budžeta i pretvaraju ih u punioce budžeta – rekao je, između ostalog Radojičić, koji je izneo i podatke da u Evropskoj uniji, nakon recesije, svako četvrto preduzeće ima predznak socijalnog, da je u socijalnim preduzećima zaposleno više od 14,5 miliona ljudi, te da je njihov udeo u BDP-u više od 11 odsto.\n–U Srbiji trenutno ima 1196 socijalnih preduzeća, u njima je zaposleno više od 10.000 ljudi ili 0,6 odsto svih zaposlenih, što je deset puta manje nego, na primer u Sloveniji. Najveći deo ovih preduzeća čine zadruge, a slede ona koja su otvorila udruženja građana – dodao je Radojičić.\nO merama koje grad Kruševac preduzima, a koje bi mogle pomoći i razvoju socijalnog preduzetništva govorila je Vesna Anđelić, načelnica Službe za lokalni ekonomski razvoj. Ona je rekla da Grad nema konkretne mere za podršku socijalnim preduzećima, ali da je ovo pitanje prepoznao pre svega kroz Lokalni akcioni plan zapošljavanja u kome sva teže zapošljiva lica imaju prednost u bodovanju i najavila novu meru u okviru ovog plana – program sticanja praktičnih znanja. U narednoj godini grad će izdvojiti devet miliona dinara za program samozapošljavanja u kome su žene prepoznale svoju šansu, 7 miliona za teže zapošljive grupe, kao što su osobe do 30 i preko 50 godina starosti, osobe sa invaliditetom, Romi, raseljena lica, žrtve nasilja, dok će se sa 4 miliona dinara finansirati javni radovi.\nDanijela Vuković, direktorka kruševačke filijale Erste banke govorila je o ovoj banci kao primeru socijalnog preduzetništva. Erste banka osnovana je 1819. godine kao štedionica čija je ideja bila da se posveti socijalno ugroženom stanovništvu, onom koje ne može da dobije finansijske usluge kod klasičnih banaka. Sve vreme postojanja, profit Ertse banke se kroz Ertse fondaciju usmerava u društveno korisne svrhe, a u programu obeležavanja 200-te godišnjice, Erste banka će se, kako je rekla, više posvetiti svojim izvornim principima i kreirati sveobuhvatnu i sistemsku podršku za svojeklijente: od start ap kredita za nova preduzeća, preko sistem edukacije i mentorstva za uspešno poslovanje.\nUčesnici panela imali su priliku da se upoznaju i sa iskustvima koja u socijalnom preduzetništvu ima “Metaloplastika”, preduzeće koje je osnovano 1965. godine kao zaštitna radionica za osobe sa invaliditetom, a nakon privatizacije iz Kruševca preseljeno u Stari Trstenik i danas, nastavljajući istu misiju, zapošljava 45 osoba, od čega 27 osoba sa različitim vrstama invaliditeta. O tome je govorila direktorka Radmila Stevanović, dok je Dušica Milenković predstavila rad Udruženja “Etno Rasina” koje već 12 godina kroz negovanje i promociju starih zanata pomaže članovima da plasiraju svoje proizvode, ali i realizuje edukaciju kroz radionice za građane i građanke i razna udruženja osoba sa invaliditetom.\nPanel diskusiju koju su moderirali Aleksandar Šaronjić, menadžer projekta i koordinatorka Maja Džunić, otvorila je zamenica gradonačelnika Kruševca, Vesna Lazarević. Ona je pozdravila inicijativu zapodršku socijalnom preduzetništvu i rekla da grad podržava svaku ideju za poboljšanje položaja teže zapošljivih grupa.\nProjekat “Socijalno preduzetništvo u Rasinskom okrugu”, partnerski realizuju Agencija za regionalni razvoj i Udruženje građana “Evrokontakt” . Vredan je 2,5 miliona dinara, a polovinu tih sredstava donirala je Razvojna agencija Srbije.\nKako je objasnio Nenad Krstić, predsednik Evrokontakta, u situaciji kada ova oblast nije zakonski uređena, važno je da čitava zajednica radi na tome da se stvori povoljna i podsticajna klima za razvoj socijalnog preduzetništva. U tom cilju je u ulici Tanaska Rajića kod zgrade Suda u Kruševcu otvorena Kancelarija za razvoj socijalnog preduzetništva, organizovani su okrugli stolovi o ovoj temi u opštinama Ćićevac i Trstenik, a u planu je i formiranje Mreže privrednih subjekata koji se bave socijalnim preduzetništvom. Ideje koje se iskristališu kroz okrugle stolove biće kao predlog mera za podršku socijalnim preduzećima upućeni na adrese lokalnih samouprava u Rasinskom okrugu.\nDan otvorenih vrata za privrednike Rasinskog okruga\n14.12.2021 0 160\n17.10.2021 0 258\nPočela prijava za program dualnog obrazovanja, uskoro sastanci sa kompanijama (VIDEO)\n13.10.2021 0 288\nPredstavljene izmene u javnim pozivima za sredstva iz IPARD programa\n10.08.2021 0 362\nPredstavnici kineske zone u Budimpešti i RPK Kruševac dogovorili nastavak saradnje\n05.08.2021 0 358\n(Ne)ispričane priče roditelja dece sa smetnjama u razvoju\n21.07.2021 0 559\n20. januara 2022., 21:52


Stanogradnja u BiH pred slomom! | Zvornik Danas\non: 24. фебруара 2016 In: Društvo, Ekonomija, izbor urednika, naslovna, VIJESTI\nBANJALUKA – Stanogradnja u BiH se nalazi pred totalnim kolapsom, pošto se rapidno smanjuje broj izgrađenih stanova, a nasuprot tome broj nezavršenih stambenih jedinica se gotovo uduplao u prošloj godini, pokazuju podaci nadležnih bh. institucija.\nRazlog je jednostavan, građani imaju sve manje novca za kupovinu stanova, a neimari se iz istog razloga ne odlučuju za dalju gradnju, pošto je prodaja neizvjesna, pišu Nezavisne novine.\nNaime, statistika je u ovoj oblasti neumoljiva, pa tako podaci Agencije za statistiku BiH pokazuje da su prošle godine u BiH izgrađena 1.872 stana, što je manje za čak 23,3 odsto u odnosu na 2014. godinu. Pored toga, prošle godine su u ovoj zemlji 2.564 stana bila nezavršena, što je više za čak 80,2 odsto u odnosu na godinu dana ranije. Sve ovo je dodatno poražavajuće ako se uzme u obzir da je 2014. godina bila godina katastrofalnih poplava i elementarnih nepogoda koje su u svakom slučaju onemogućile radove u građevinarstvu.\nVladimir Blagojević, portparol Privredne komore RS, rekao je da je osnovni razlog za ovakav pad stanogradnje upravo slaba kupovna moć stanovništva.\n„Sa druge strane, razlog je i nesmotren ulazak pojedinih investitora u poslove i nemogućnost da pojedini investitori završe sve započete radove. Ljudi koji su ušli u investicije računali su da će doći do oporavka u ovoj oblasti, ali je ostao problem plasmana“, kazao je Blagojević.\nPrema njegovim riječima, informacije sa terena pokazuju da postoji potreba za izgradnjom stanova, ali da je veoma mala kupovna moć stanovništva, što ljude koji žele kupiti stan onemogućava da to i učine.\nEkonomski analitičari smatraju da su ovi podaci o godišnjem padu nivoa stanogradnje u BiH apsolutno poražavajući, što govori o vrlo lošoj ekonomskoj situaciji u kojoj se nalazimo.\nZoran Pavlović, ekonomski analitičar, smatra da je situacija takva da se „ekonomska bijeda“, koja je zavladala kod većine domaćinstava u BiH, ogleda i u činjenici da odrasla djeca ostaju da žive s roditeljima i na njihov račun jer sami nisu u mogućnosti da nađu posao.\n„Sa druge strane, kompletna ta situacija dovodi do toga da ljudi koji imaju sredstva i mogućnosti da kupe stanove to odlažu, nadajući se da će se cijene stanova smanjiti, imajući u vidu činjenicu da je u BiH prisutan trend deflacije“, rekao je Pavlović.\nIpak, dodaje da nijedna od komponenti vezanih za stanogradnju nema trend opadanja vrijednosti u smislu obaveza prema gradskim budžetima, odnosno taksi i svih davanja koja se moraju obezbijediti za stanogradnju. Navodi da je pad stanogradnje značajno prisutan, što je, kako kaže, veoma loše za privredu BiH, jer stanogradnja sa sobom povlači niz podizvođača i ljudi koji bi mogli naći svoje radno mjesto.\n„Došli smo u situaciju da se bilježi trend pada izgrađenih stanova. Ako pogledaeo kakvo je stanje u manjim mjestima, vidjećete da tamo praktično stanogradnje i nema“, rekao je Pavlović.\n1.872 stana izgrađena prošle godine u BiH\n80,2 odsto više nezavršenih stanova u BiH prošle godine\n23,3 odsto manje izgrađenih stanova u odnosu na 2014.


FANTOMSKIM FIRMAMA NAJVEĆI IZNOSI NA KONKURSIMA MINISTARSTVA KULTURE | Udruženje novinara Vojvodine (UNV)\nFANTOMSKIM FIRMAMA NAJVEĆI IZNOSI NA KONKURSIMA MINISTARSTVA KULTURE\n8. juna 2018. 16. juna 2018. Urednik 0 Comments Essentis, Ray Deream Production\nNajveći iznos od 4,9 miliona dinara dodeljen firmi „Essentis“, registrovanoj za medijske sadržaje dan pred zaključenje konkursa, dok je drugi po redu iznos od 4 miliona pripao agenciji „RayDeream Production” registrovanoj za reklame i marketing.\nNajveći iznos od 4,9 miliona dinara dodeljen je beogradskoj firmi „Essentis“, za projekat pod nazivom “100 godina nakon Soluna”, dok je drugi po redu iznos od 4 miliona pripao novosadskoj Agenciji za usluge reklame i marketinga „RayDeream Production” za projekat “Tragom vremena”. Te dve nazovi medijske kuće dobile su čak 12 odsto od ukupno opredeljnih 72 miliona dinara, u konkurenciji 225 projekata televizija, udruženja građana, agencija iz cele Srbije.\nPodsećamo da je Konkursom za sufinansiranje projekata za proizvodnju medijskih sadržaja namenjenu televiziji u 2018. godini kao maksimalni iznos koji se može dodeliti jednom projektu predviđeno 5 miliona dinara. U obrazloženju stručne komisije koja je vrednovala projekte navodi se da tema projekta „Essentisa“ predstavlja: “nov pristup istorijskim događajima i ulozi srpske države u stvaranju međunarodnih političkih tokova, kao i razvoj srpske državnosti i srpskog naroda u 20. veku”. Komisija je ocenila i da “predlagač projekta poseduje visoke stručne i profesionalne reference, koje odgovaraju predloženim ciljevima i aktivnostima projekta”. To što se sve do poslednjeg dana konkursa firma “Essentis” bavila konsultantskim aktivnostima u vezi s poslovanjem i upravljanjem stručnoj komisiji nije nimalo smetalo da joj da apsolutni primat u konkurenciji televizijskih projekata.\nStručnoj komsiji nije smetalo ni to što drugoocenjena preduzetnička firma „RayDeream Production” nije registrovana za proizvodnju medijskih sadržaja već za usluge reklamiranja i marketinga (šifra 7311). Obrazloženje komisije je da “projekat obuhvata proizvodnju i emitovanje serijala o karakterističnim znamenitostima Srbije”, te da je “visokoprofesionalno postavljen”. Ne navodi se ni jedna konkretna “znamenitost”, a još manje objašnjava ocena o “visokoprofesionosti”.\n(Izvor: NUNS, photo: pixabay)\n(Ukupna ocena: 0, glasova: 2)\n← NOVINARI ČESTO POD PRITISCIMA PLASIRAJU LAŽNE VESTI\nZAMUMULJENI SLUČAJ „NOVOSTI“ →


SDA i Savez za promjene najviše uložili u oglašavanje\n1. Oktobra 2014. 19. Avgusta 2020. Arhiva Visoko.co.ba\nMonitoring izborne kampanje koju provodi Transparency International (TI) BiH pokazao je da su u prve dvije sedmice kampanje Stranka demokratske akcije (SDA) i Savez za promjene najviše uložili u oglašavanje na TV stanicama i u štampi, da se u drugoj sedmici iznos ukupnog oglašavanja višestruko povećao, te danas ukupno iznosi preko 780.000 KM, saopćio je TI BiH.\nSDA je do sada na oglašavanje potrošio oko 285.000 KM, što zajedno sa procijenjenom pripremom oglasa od oko 90.000 KM čini 375.000 KM za prve dvije sedmice, navodi Ti BiH. Savez za promjene utrošio je na oglašavanje oko 160.000 KM, što zajedno sa procijenjenom pripremom oglasa od prethodne sedmice od 135.000 KM iznosi 295.000 KM. Savez nezavisnih socijaldemokrata (SNSD) je, prema rezultatima monitoringa, kada se zbroji oglašavanje ove stranke i koalicije sa Demokratskim narodnim savezom (DNS), utrošio oko 150.000, a zajedno sa procijenjenom pripremom oglasa, oko 257.000 KM. Kada su u pitanju kandidati, navodi TI, najviše su se oglašavali Bakir Izetbegović i Ognjen Tadić.\n“Zanimljivo je i da se do sada neke od stranaka, kao što su Demokratska fronta (DF) i Narodna stranka Radom za boljitak, uopšte nisu oglašavale u medijima pokrivenim monitoringom, te da je, na primjer, Savez za bolju budućnost (SBB) imao veoma mali broj oglasa. Ovo se djelimično može objasniti s jedne strane nedavnim hapšenjima funkcionera Narodne stranke radom za boljitak, a u slučaju SBB činjenicom da je lider ove stranke ima sopstvene medijske kuće na kojima se promoviše, te nije neophodan zakup oglasa”, navodi se u saopštenju TI BiH. Prema rezultatima monitoringa, u Republici Srpkoj (RS) je i dalje prisutna praksa da se vladajuća koalicja oglašava isključivo na javnoj Radio-televiziji RS, dok se na BN Televiziji reklamiraju isključivo opozicione stranke.\n“Imajući u vidu prethodnu praksu stranaka da se u posljednje dvije sedmice kampanje najviše oglašavaju, očekuje se da će do kraja kampanje iznosi biti višestruko veći. S druge strane, TI BiH ponovo naglašava, da u navedene iznose oglašavanja nisu uključeni troškovi vanjskog oglašavanja niti predizbornih skupova”, dodaje se u saopćenju.\nDanas u Gradskom kinu Visoko centralni predizborni skup SBB-a\nPoziv na predizborni skup BPS-a


Butik ZVRKI - Ušteda uz Cashback | myWorld.com\nJurija Gagarina 149a, lokal 8\nCashback kartica ne važi za kupovine komisione robe\nButik Zvrki nalazi se u Ulici Jurija Gagarina 149a, u TC Piramida na Novom Beogradu.\nPrateći modne trendove,već punih 20 godina, Butik Zvrki nudi Vam širok asortiman ženskih odevnih predmeta za sve generacije.Danas,u svojoj širokoj ponudi ženske gardarobe i obuće, baziramo se isključivo na uvoz kvalitetne robe iz Italije.\nU želji da svojim kupcima omogućimo da na jednom mestu mogu da kupe sve što im je potrebno od gardarobe za posao ili večernji izlazak, Butik Zvrki sa Novog Beograda otvorio je dva lokala, jedan pored drugog.\nU lokalu br.7 u ponudi su majice, farmerke, džins jakne i tunike, jednom rečju sve ono što Vam je potrebno da biste se u toku dana osećali prijatno u odeći koju nosite. Poslovno-elegantni program za sve one dame koje žele da na poslu ili prilikom večernjeg izlaska izgledaju privlačno nalazi se u lokalu pored.\nIz svoje velike ponude ženske gardarobe Butik Zvrki izdvaja sledeće italijanske robne marke:\nKožne jakne, tašne i cipele uvek su u modi zbog svog kvaliteta i lepote različitih dezena i boja. Butik Zvrki se potrudio da najmodernije italijanske modele ponudi svojim klijentima, kako beogradske dame ni u jednom trenutku nebi zaostajale za onima u Rimu ili Parizu.\nNe možeš da pronađeš svoju kupovinu kod partnera Butik ZVRKI?


Bloomberg: Sjedinjene Američke Države danas će zabraniti uvoz ruske nafte | Kosova.info\nDom|Najnovije|Bloomberg: Sjedinjene Američke Države danas će zabraniti uvoz ruske nafte\nBloomberg: Sjedinjene Američke Države danas će zabraniti uvoz ruske nafte\nAdministracija Sjedinjenim Američkih Država u utorak će uvesti zabranu američkog uvoza ruske energije bez učešća njenih evropskih saveznika, tvrde ljudi koji su upoznati s tim, piše Bloomberg.\nZabrana će uključivati rusku naftu, tečni prirodni gas i ugalj, tvrde dva izvora koji su željeli ostati anonimni. Odluka je donesena u konsultaciji s evropskim saveznicima, koji se više od SAD oslanjaju na rusku energiju, rekla je druga osoba.\nOsobe su govorile pod uslovom anonimnosti uoči objave zbog njene osjetljivosti. Glasnogovornici Vijeća za nacionalnu sigurnost Bijele kuće odbili su da odmah komentarišu.\nBijela kuća je u utorak objavila da predsjednik Joe Biden poduzeti nove akcije protiv Rusije, ali nije precizirala mjere.\nRuski gas i nafta do sada su uglavnom bili pošteđeni sankcija koje su uvele SAD i evropske zemlje, zbog zabrinutosti zbog ekonomskog utjecaja, posebno na Evropu, koja više zavisi od ruske nafte, a posebno prirodnog gasa. Kanadska vlada je prošlog mjeseca objavila da namjerava zabraniti sav uvoz sirove nafte iz Rusije, ali je taj potez bio uglavnom simboličan – zemlja nije uvozila ništa od 2019.\nRuska nafta činila je oko 3 posto svih pošiljki sirove nafte koje su prošle godine stigle u SAD, pokazuju podaci američke Uprave za energetske informacije. Sve u svemu, uvoz ruske nafte i naftnih derivata predstavljao je oko 8 posto ukupnog američkog uvoza.\nJedna od vodećih ukrajinskih IT firmi zatvorila ured u Srbiji i preselila u Zagreb\nNogometni skandal u Srbiji: Selektor Piksi najavio tužbu nakon žestoke Zvezdine optužbe


BiH dobila dvije nagrade u akciji “Za novi kvalitet u turizmu”\nFoto: JP Nacionalni park "Una"\nU okviru međunarodnog turističkog poslovnog sajma i konferencije WESTM 2020., i Beogradskog turističkog i MICE foruma (15.11.-18.11.2020.) koji ove godine prvi put online, proglašeni su i dobitnici “Prizmi” u akciji “Za novi kvalitet u turizmu” Jugoistočne Evrope.\nBosna i Hercegovina je ove godine osvojila dvije nagrade – Nacionalni park Una, Bihać u kategoriji eko i etno turizam i Hotel Courtyard by Merriott, Banja Luka u kategoriji business hoteli.\nKako ističu u redakciji Turističke prizme, od samog početka, ideja vodilja im je bila podizanje nivoa turističkih usluga i stimulacija inovativnih poduhvata u oblasti turističke industrije. Trudli su se da zajedno sa kolegama iz drugih redakcija (članovima žirija) koji prate turizam u zemljama u kojima se vodi akcija, nagrade one koji to zaista zaslužuju.\nNagrade u vidu statue i povelje proglašene su na online međunarodnom specijalizovanom sajmu turizma, WESTM 15.11.2020.godine, a na ovoj manifestaciji je promovisan i dvadesetšesti godišnjak “Turistička prizma 2021” na srpskom i engleskom jeziku, koji je prvi put izašao u elektronskoj formi..\nŽiri je ove godine odlučio da u akciji “Za novi kvalitet u turizmu” dodijeli svega devet priznanja što najbolje govori o veoma oštroj selekciji i namjeri da akciju zadrže kao i do sada na visokom nivou, saopćili su organizatori.\nJutarnji dnevnik [16.11.2020.]\nKnežević: Podržaćemo novu Vladu Crne Gore, uprkos nepravdi


Novosadska TV • Redakcija Novosadska TV • 16. jul 2021. • 11:53 •\nGradonačelnik Novog Sada Miloš Vučević zajedno je sa saradnicima danas obišao radove koji se uveliko izvode na uređenju gradskog jezgra Novog Sada, a koji u prvoj fazi realizacije, obuhvataju Pozorišni trg, Uspensku ulicu i deo prolaza između Srpskog narodnog pozorišta i TC „Apolo“.\n- Svaki dan dok dolazim na posao mogu da se uverim da se radovi na uređenju ovog dela centra grada, na ovom možda najbolje organizovanom gradskom gradilištu, odvijaju bez prestanka. Radovi na potezu od Pozorišnog trga i Uspenske crkve do Gradske kuće će biti okončani do kraja novembra i ovo će postati jedan od najlepših delova našeg grada. Ne da niko više neće imati problem da prođe Pozorišnim trgom, nego će svi sa zadovoljstvom dolaziti u ovaj deo centra koji će služiti na ponos svih Novosađana. Nastavljamo da ulažemo u Novi Sad, da stvaramo bolji, jači, razvijeni i bogatiji grad – rekao je gradonačelnik Miloš Vučević i dodao da radove na rekonstrukciji fasade i dekorativnog osvetljenja SNP-a finansira Pokrajinska vlada, dok Zavod za zaštitu spomenika kulture Grada Novog Sada finansira parterno uređenje i postavljanje ograde oko Uspenske crkve.\nPojačan rad inspekcije za vreme Egzita


Protest radnika "Fijata" u Kragujevcu, ministarka: Tražićemo najbolje rešenje | CEMAFORUM.rs\nDeo zaposlenih u kragujevačkom "Fijatu" protestovao je ispred fabrike. Nezadovoljni su ponudom poslovodstva da budu upućeni na dvogodišnji rad u jednu od četiri fabrike grupacije "Stelantis" u Evropi. Ukoliko se ne odluče na taj korak, kako kažu, sledi im otkaz. Ministarka privrede Anđelka Atanasković poručuje da će tražiti najbolju soluciju za radnike.\nSkup je organizovao Sindikat Nezavisnost za koji ova ponuda znači "kraj fabrike i udar na Kragujevac".\nRadnici kažu da je glavni cilj protest očuvanje radnih mesta do početka proizvodnje novog modela automobila na električni pogon u "Fijatovoj" fabrici u Kragujevcu ili dostojanstvene otpremnine.\nU razgovoru sa gradonačelnikom Kragujevca Nikolom Dašićem dogovoreno je da u ponedeljak zajedno odu u Beograd na sastanak sa predstavnicima resornih ministarstava.\n"'Fijat' nam je u jednoj šturoj objavi koju su nam menadžeri pročitali krajnje licemerno objasnio da će oni biti naš najbolji drugar prilikom novog zapošljavanja u nekim novim kompanijama. Dakle, ponuđena su samo dva izlaza iz ove situacije. Ne postoji treći gde bi radnici koji se ne izjasne za prve dve stavke na primer mogli da ostanu na nekom plaćenom do proizvodnje novog modela u naredne dve godine", kaže Igor Anđić, potpredsednik Sindikata Nezavisnost u "Fijatu" u Kragujevcu.\nGradonačelnik Kragujevca Nikola Dašić poručuje da "imamo jedan problem da usled velikog broja poluinformacija i nedostatka informacija se stvorila panika kod zaposelnih da će fabrika biti ugašena i da će svi dobiti otkaz, ko ne prihvati odlazak u inostranstvo".\n"To je prema informacijama koje imam daleko od toga da postoji takva mogućnost da se tako nešto desi. Na kraju krajeva, ne bi Vlada Republike Srbije dozvolila da se bilo šta tako desi, ne bi Grad Kragujevac, to je za nas jako značajna stvar", dodaje Dašić.\nPredstavnici Samostalnog sindikata kragujevačkog "Fijata" uputili su se za Beograd, gde će se, kako su izjavili za RTS, danas sastati sa ministarkom privrede Anđelkom Atanasković i ministarkom za rad, zapošljavanje, boračka i socijalna pitanja Darijom Kisić.\nOvim povodom smo kontaktirali i menadžment kompanije, koji se još nije oglasio.\nAtanasković: Ponuda radnicima nije iz ugovora države i "Stelantisa"\nMinistarka privrede Anđelka Atanasković kaže da aktuelna ponuda koju je rukovodstvo "Fijata" uputilo radnicima nije deo nedavno potpisanog ugovora sa "Stelantis grupom" u vezi sa proizvodnjom električnog automobila u Srbiji.\nNavela je da se proizvodnja električnog automobila očekuje sredinom 2024. godine, te da je u nadležnosti menadžmenta "Fijata" u Srbiji odlučivanje o statusu radnika, dok se hale sređuju za uvođenje novih mašina.\nMinistarka je ističe da je sinoć čula za nezadovoljstvo radnika u Kragujevcu i današnji protest i rekla da je državni sekretar Ministarstva aktivno uključen u razgovore koji su u toku.\n"Gledaćemo da nađemo najbolji mogući način, da nađemo najbolju soluciju za radnike. Nova fabrika će da se radi, to je veliki uspeh", rekla je ministarka.\nUkazala je da država nije nikada ostavila ni radnike "Geoksa" u neprilikama i da će i sada uraditi najbolje što može.


Internet domeni Архиве - Danko Jevtović\nAbout Danko (English)\nDanko u medijima\nCategory Internet domeni\nInternet domeni, Upravljanje Internetom\nInternet je danas sveprisutan. Eksponencijalni rast mreže svih mreža jeste rezultat vizije bezgraničnog povezivanja grupice tehničkih entuzijasta iz Kalifornije i genijalno jednostavnih protokola koji su omogućili takve slobode. Internet je evoluirao u kompleksan sistem, ali jednostavan za korisnika. Koristeći popularne…\nU početku je bila ideja – ideja povezivanja Priča počinje hipi šezdesetih godina na univerzitetima Južne Kalifornije. Tri drugara iz srednje škole – Vint Serf, Džon Postel i Stiv Kroker (Vinton-Vint Cerf, Jonatan-Jon Postel i Stephen-Steve Crocker) bili su…\nICANN (Internet Corporation for Assigned names and Numbers) je vodeća organizacija u upravljanju Internetom i odgovoran je za rukovođenje globalnom strukturom Interneta, kroz upravljanje sistemom internet identifikatora (IP adresa, naziva domena i brojeva protokola). ICANN je posebno značajan jer kontroliše…\nPojednostavljeno Internet se na tehničkom nivou sastoji od sistema za prenos saobraćaja (veze i usmeravanje), servisa (sajtovi i druge usluge i sadržaji) i adresnog sistema (identifikatori). Svaka tačka (računar) na Internetu ima svoju IP adresu, ali ljudi koriste sistem naziva…\nCopyright © Danko Jevtović danko@jevtovic.rs


M. D.\t 22. jula 2015. 11:56\nGrad Beograd od jeseni uvodi novi vid komunikacije i saradnje sa građanima, koja će se odvijati neposredo kroz interaktivne radionice i participativne akcije, koje će biti organizovane u susedstvu, kao i posredstvom mobilne aplikacije koja je u pripremi, najavio je gradski urbanista Milutin Folić.\n“Građani će konačno biti u mogućnosti da sami budu inicijatori uređenja gradskih površina i da u saradnji sa gradskom službom obezbede unapređenje lokalne samouprave, planerskih alata, ali i da pojednostave proceduru transformacije određenih gradskih prostora i stvore ono najbitnije, osećaj pripadnosti”, poručio je Folić, saopšteno je danas iz Gradske uprave.\nGrad će digitalnim participativnim aplikacijama koje predstavljaju nadogradnju već postojećeg sistema digitalne uprave i “e-governmenta”, nuditi mogućnost brže, šire i direktne reakcije na postojeće nepravilnosti i probleme, ali i na pozitivne promene, kao i mogućnost lakše organizacije neke kampanje ili akcije.\nFolić je objasnio da je ideja da se učešćem građana smanje ekonomski i drugi rizici i samim tim stvaraju održiva rešenja, jer samo učešće građana podrazumeva i njihovu podršku.\n“Gradska administracija ima spremnu strategiju koja podrazumeva radionice različitog karaktera, kao i pilot-projekte preko kojih će građani na brz i jednostavan način moći da deluju zajedno sa Gradskom upravom, arhitektama i urbanistima, ali i komercijalnim akterima i investitorima. Sve te aktivnosti u službi su razumevanja potreba i ekonomski realnih ideja građana”, rekao je Folić.\nGradonačelnik Beograda Siniša Mali istakao je da je Grad Beograd kontinuirano u kontaktu sa građanima i nastoji da realizuje svaku njihovu inicijativu koja je opravdana, a ovaj način direktnog dijaloga i te kako će poboljšati razvoj grada u pravcu kako to žele njegovi građani.\nMali je naveo da je to jedno od najvažnijih predizbornih obećanja koje gradska vlast nastoji da ispuni i svaki dan radi na tome.\n“Često se građani javljaju jer oni najbolje znaju kakvo je stanje na terenu, a naše je da se organizujemo i da im izađemo u susret koliko je to moguće. Ta komunikacija je veoma važna jer mi treba da funkcionišemo kao servis građana i da im život učinimo lepšim i lakšim u svakom pogledu”, rekao je Mali.\nGrad BeogradSiniša Mali


Izvor: SandzakPress.net, 23.Okt.2021, 12:17\nReprezentativka Srbije u kik-boksu Saida Bukvić osvojila je danas zlatnu medalju na Svetskom prvenstvu u italijanskom Lidu di Jezolu. U finalu lou-kika do 52 kilograma, ona je odlukom sudija 3:0 pobedila Turkinju Fatmahanim Gokdže. Dvadesetpetogodišnja Novopazarka na taj način stigla je do četvrtog uzastopnog zlata na šampionatima sveta. Ona je prethodno bila najbolja na planetarnim takmičenjima u Beogradu, Budimpešti i Sarajevu. Izvor: Radiostoplus The post Saida Bukvić prvakinja svijeta četvrti put appeared first on Sandžak PRESS....\nBeta: Saida Bukvić prvakinja sveta četvrti put\nReprezentativka Srbije u kik-boksu Saida Bukvić osvojila je zlatnu medalju na Svetskom prvenstvu u italijanskom Lidu di Jezolu.\nZlatna medalja za Boranku Saru Šainović na Šampionatu Srbije\nIzvor: Bor030.net, 23.Okt.2021\nPetnaestogodišnja džudistkina Sara Šainović osvojila je prvo mesto i zlatnu medalju na Šampionatu Srbije održanom u subotu, 23. oktobra u Sportskoj hali „Šumice“ u Beogradu. Sara se kao članica Džudo kluba Bor nadmetala u konkurenciji mlađih kadetkinja preko 70 kilograma i okitila se najsjajnijim...


Spojiti Beograd-Budimpešta sa Pirejom – Indeks Vesti – Najvažnije vesti iz Srbije i regiona\nNaslovna > Srbija Danas > Ekonomija > Spojiti Beograd-Budimpešta sa Pirejom\nBUDIMPEŠTA – Potpredsednica Vlade Zorana Mihajlović poručila je danas, posle trilateralnog sastanka Kina – Mađarska – Srbija, posvećenog rekonstrukciji i modernizaciji pruge Beograd-Budimpešta, da su se tri strane dogovorile da što pre počnu razgovore i sa drugim državama, pre svega Makedonijom i Grčkom, kako bi se na sličan način modernizovao čitav pružni pravac do Luke Pirej.\n“Počećemo pregovore o tome kako da praktično spojimo projekat Beograd – Budimpešta sa lukom Pirej u Grčkoj, zato što je suština celog projekta koridor koji treba da nas poveže, odnosno da Srbiji pre svega omogući bolji tranzit od Grčke ka samoj Evropi. Zato nije dovoljno imati samo modernizovanu prugu Beograd – Budimpešta, moramo imati i deonice ka jugu”, rekla je Mihajlović nakon sastanka u Budimpešti.\nSledeći sastanak trilaterale je, kako je rekla, u januaru u Pekingu, a do tada će se raditi, ne samo na početku rekonstrukcije pruge Beograd-Budimpešta, već i na pripremama za konekciju između Beograda i Budimpešte do Grčke.\n“Sve što je trebalo da uradimo kao preduslov, a puno toga je bilo, mi smo u prethodnom periodu uradili. Nešto malo sporiji napredak je na mađarskoj strani, srpska strana ide nekoliko koraka ispred, ali smo danas pre svega razgovarali kako da ubrzamo, kako bismo zajedno imali modernizovanu prugu Beograd – Budimpešta”, rekla je ona.\nKaže da je mađarska strana dala uveravanje da će ubrzati projekat na svojoj teritoriji.\nMihajlović je navela da će na teritoriji Srbije, radovi na deonici Stara Pazova – Novi Sad, koji se finansiraju iz ruskog kredita, početi u junu, dok će radovi na deonici Beograd- Stara Pazova, za koju je ugovor o finansiranju potpisan prilikom nedavne posete delegacije Srbije Pekingu, početi u novembru.\n“Trenutno radimo na tome i očekujemo da ćemo u novembru da potpišemo komercijalni ugovor za treću deonicu, do mađarske granice, i tada možemo reći da je Srbija sa svojom projektno-tehničkom dokumentacijom potpuno spremna”, navela je Mihajlović.\nBrza pruga od Beograda do Budimpešte za Srbiji je jedan od najznačajnijih projekata iz kineskog projekta “Jedan pojas – jedan put”, jer se nalazi na glavnoj ruti od grčke luke Pirej do centralne Evrope.\nModernizacija, rekonstrukcija i izgradnja pruge Beograd – Budimpešta imaće izuzetan značaj na učešće železničkog transporta u robnim tokovima u Srbiji, jer kvalitetnija železnička infrastruktura doprinosi povećanim zahtevima za prevoz robe, imajući u vidu najave da se može očekivati povećanje prevoza robe iz luke Pirej ka severnoj Evropi.\nOčekuje se da će modernizacijom pruge brzina kretanja voza biti do 200 kilometara na čas, a rekonstrukcija 184 kilometara kroz Srbiju odvijaće se u tri faze.\n“Antiglobalistički populizam šteti privredi”


UNS poziva Vukašina Obradovića da prekine štrajk glađu | podunavlje.info\nUNS poziva Vukašina Obradovića da prekine štrajk glađu\nUNS, 19. septembar 2017 – Udruženje novinara Srbije (UNS) izražava solidarnost sa kolegom Vukašinom Obradovićem koji je dan posle odluke o gašenju „Vranjskih novina“ čiji je vlasnik i urednik, počeo štrajk glađu, ali ga poziva da takav štrajk prekine.\nUNS traži od Poreske uprave Vranja i Srbije, čiji su službenici prema rečima Obradovića već nekoliko nedelja u „Vranjskim novinama“, da hitno objave razloge i nalaze inspekcijske kontrole ovog medija.\nUNS već godinama traži da vlast zakonski ustanovi obaveznih 2% izdvajanja iz lokalnih budžeta za sufinansiranje medijskih sadržaja. U protivnom postoji ozbiljna pretnja daljeg gašenja lokalnih medija, bez kojih nema demokratskog društva.\nUNS poziva kolegu Obradovića da u novinarstvu nastavi borbu za medijske slobode i dostojanstvo profesije.\nNešto ranije UNS je objavio da se protivi se pokušaju diskvalifikacije i vređanja novinara Krika i glavnog urednika tog portala Stevana Dojčinovića, umesto demantovanja konkretnih netačnosti u novinarskom radu i poziva partiju ministra odbrane Aleksandra Vulina, Pokret socijalista, da argumentima demantuju eventualne netačnosti u tekstu Krika o imovini njihovog lidera.\nNa tekst „Tetka iz Kanade platila Vulinu stan“ u kom se tvrdi da ministar odbrane ne može da dokaže poreklo više od 200.000 evra kojima je kupio stan, Pokret socijalista odgovorio je saopštenjima u kojima bez činjenica Dojčinovića naziva narkomanom i optužuje ga da ne prijavljuje sve prihode.\nZahtevi da mediji javno objave izvore finansiranja nisu novi i UNS je tražio da to postane zakonska obaveza koja ne važi isključivo za novčana sredstva koja mediji dobijaju iz budžeta Srbije, ali vlast nije prihvatila ovaj predlog UNS-a. Poziv da Krik objavi izvore finansiranja, ne abolira lidera Pokreta socijalista od obaveze da objasni i dokumentuje poreklo sopstvene imovine.\nSumnje u neprofesionalan rad novinara i nepoštovanje Kodeksa novinara Srbije sa konkretnim tekstovima mogu se izneti pred sudove časti novinarskih udruženja ili Savet za štampu. poziv poziva sve koji smatraju da su oštećeni da se obrate ovim samoregulatornim telima.\nDani Republike Srpske u Smederevskoj Palanci\nMediaArt festival u Kovinu – drugo izdanje\nombudsman.rs, 23. maj 2020 – Zaštitnik građana Zoran Pašalić...\n26/05/2020, 9:17 am


Nemanja Nenadić: "Tužilaštvo da reaguje" - CEPRIS\nNemanja Nenadić: “Tužilaštvo da reaguje”\nMada je od incidenata i početka štrajkova glađu ispred Narodne skupštine prošlo desetak dana, i dalje odjekuje sintagma iz naslova ovog teksta, a sigurno ćemo je mnogo puta čuti u nekim drugim okolnostima i povodima, piše programski direktor Transparentnosti Srbija Nemanja Nenadić.\nMaj 27, 2020 CEPRIS\nNa početku, dešavanja ispred Skupštine u mnogo čemu su podsećala na praksu koja se sa manjim ili većim intenzitetom primenjuje i unutar skupštinske sale. Kao što su tokom skupštinskih debata o zakonima poslanici većine “preklapali” kritičare predloga iz opozicije ulaganjem i obrazlaganjem stotina besadržajnih amandmana na zakone koje podržavaju, tako je i reakcija na štrajk glađu dvojice iz opozicije bio štrajk glađu dvoje iz vladajuće većine.\nPošto se na ovim stranicama bavimo pravosuđem, sagledaćemo neka pravna pitanja, odnosno razloge za štrajk u glađu šefa poslaničkog kluba vladajuće SNS, Aleksandra Martinovića, koji je trajao dva dana. Povod je bio „incident od 8.5.2020“/“nasilje prema poslanicima i ministrima“ (u zavisnosti od izvora), koji je predvodio opozicioni poslanik Boško Obradović. Nakon događaja policija je privela 15 učesnika, za koje je MUP najavio da će biti prekršajno gonjeni.\nDva dana kasnije, Martinović stupa u štrajk glađu „dok tužilaštvo i sudovi ne budu reagovali na ono što je Boško Obradović radio pre dva dana ispred parlamenta.“ Kada su prošla još dva dana, 12.5.2020, on je “izrazio nadu da će tužilaštvo u toku današnjeg dana reagovati i da neće “okrenuti glavu” na drugu stranu, već da će zaštiti, u ovom slučaju poslanika Marijana Rističevića, a u budućnosti svakog građanina Srbije.” Martinović je rekao i da mu je teško da kaže da li je štrajk glađu neka vrsta pritiska na Tužilaštvo ili ne, ali je dodao da poslanici moraju da pronađu način kako da Tužilaštvo konačno počne da obavlja svoj posao koji je definisan Ustavom i zakonima.\nOva nada šefa poslaničkog kluba se baš u toku tog dana i obistinila, pa je Prvo osnovno javno tužilaštvo u Beogradu 12.5. izdalo saopštenje o tome kako je dobilo od MUP-a krivičnu prijavu protiv „B.O.“ i još tri lica i da će preduzeti dokazne radnje u slučaju. Zanimljivo je da saopštenje tužilaštva, glavna vest toga dana u svim medijima, uopšte nije objavljeno na sajtu Prvog OJT. To se ne može pripisati uobičajenoj neažurnosti, budući da je istog dana postavljeno obaveštenje o drugom pitanju. Inače, za vreme pisanja ovog teksta, poslanik Obradović (B.O. iz krivične prijave) i dalje je štrajkovao glađu, tvrdeći da je „na neki način“ preuzeo i zahteve svog političkog protivnika, tražeći neselektivan rad tužilaštva (štrajk glađu je okončan 20. maja 2020. godine).\nŠtrajk glađu je obično očajnički potez pojedinca koji je iscrpeo sva pravna sredstva koja mu stoje na raspolaganju, ali nije uspeo da ostvari neko svoje pravo ili da navede one koji su kadri da reše problem da to i učine. U konkretnom slučaju, pošto Martinović smatra da je učinjeno krivično delo prema drugom narodnom poslaniku (Rističeviću), on protestuje zato što javni tužilac nije pokrenuo postupak da se to krivično delo istraži i kazni. Međutim, ni tokom štrajka glađu, ni do danas, nije poznato da je oštećeni Rističević, poslanik Martinović ili bilo ko drugi podneo krivičnu prijavu protiv poznatih ili nepoznatih lica. Pored toga, javnost je u tom trenutku već bila obaveštena da je policija izvršila intervenciju, da je uhapsila 15 ljudi, među kojima nije bio poslanik Obradović, zbog imuniteta. Logično je bilo očekivati da će upravo MUP, nakon što je prikupio neophodne podatke, podneti krivične prijave, ukoliko za tako nešto nađe osnova. Zato je bilo logičnije da Martinović kao metu za svoj protest odabere MUP, a ne tužilaštvo. Štaviše, iako je štrajk sve vreme bio zvanično usmeren prema tužilaštvu, koje „ne postupa“, jedini organ za koji bi se moglo zaključiti da je nešto uradio zbog pritiska izazvanog štrajkom glađu je upravo MUP. Naime, prvobitna najava pokretanja prekršajnog postupka posle dvodnevnog štrajka glađu se pretvorila, makar kada je reč o četvorici učesnika, u krivičnu prijavu, koju je podneo takođe MUP.\nArgumenti Martinovića za protest protiv tužilačkog nepostupanja bi bili u svakom slučaju snažniji da su oni podneli krivičnu prijavu i da se tužilaštvo oglušilo da postupi po toj prijavi u razumnom roku. Tokom ovog protesta takođe nije bilo potpuno jasno ni od kojeg javnog tužilaštva se očekuje da “radi svoj posao”, to jest, da li je protest usmeren protiv osnovnog, višeg, tužilaštva za organizovani kriminal ili protiv Republičkog javnog tužilaštva, kao “krovnog” za sva ostala. Laici ne moraju znati podelu nadležnosti među raznim tužilaštvima, ali bi se od pravnika i zakonodavca (što narodni poslanik Martinović jeste) moglo očekivati da prepozna o kojem krivičnom delu bi moglo biti reč i prema kojem delu tužilačke hijerarhije treba da uputi svoje kritike.\nNa kraju je MUP podneo krivičnu prijavu Prvom osnovnom javnom tužilaštvu u Beogradu, za krivično delo „Nasilničko ponašanje“ (član 344). Martinović ovakvim ishodom „nije bio zadovoljan“, ali je prekinuo štrajk. On kaže da je saopštenje Tužilaštva „moralo da bude mnogo oštrije” i da je “trebalo mnogo jasnije definisati šta se zapravo desilo 8. maja”, želeći verovatno da kaže da je krivična prijava trebalo da se odnosi na neko drugo krivično delo, koje nije pomenuto. Odmah nakon događaja, njegove kolege iz poslaničke većine, kao i sama predsednica Skupštine bili su daleko određeniji kada su govorili o krivičnom delu – pominjan je “pokušaj ubistva” i da je delo počinjeno od organizovane grupe. Tako je u javnosti koja prati ove događaje ostao utisak da je možda počinjeno neko teže krivično delo, ali da to tužilaštvo nije želelo da ispita. Kada bi postojala želja da se stvari isteraju na čistac, onda bi svako ko govori o pokušaju ubistva od strane „fašističkih falangi“, trebalo da podnese krivičnu prijavu Tužilaštvu za organizovani kriminal koje bi bilo nesumnjivo nadležno za suzbijanje takvih pojava.\nSkupština i javni tužioci\nU reakcijama na štrajk glađu Martinovića, ispravno je ukazano da i narodni poslanici, i to oni iz aktuelne skupštinske većine, snose deo odgovornosti za propuste u radu javnog tužilaštva. Naime, Skupština je pre pet godina ponovo izabrala aktuelnu Republičku javnu tužiteljku, kao što još uvek odlučuje o izboru javnih tužilaca. Istina je, ipak, da je Skupština u tom pogledu ograničena na izbor među kandidatima koje su predložili drugi, pa odgovornost ne može biti potpuna.\nTakođe je istina da je upravo Narodna skupština ta koja razrešava javne tužioce. Međutim, narodni poslanik Martinović i drugi iz njegovog poslaničkog kluba to ne mogu da učine samostalno, već jedino na predlog Vlade, i to iz razloga koji su prethodno utvrđeni od strane Državnog veća tužilaca. Imajući sve to u vidu, odgovornost narodnih poslanika za eventualni loš rad javnog tužilaštva ogleda se prevashodno u tome što nisu obezbedili da se sprovede reforma pravosuđa, onako kako je planirana još 2013. godine. Istina, da je to učinjeno, (formalni) kanali uticaja skupštine i vlade na javno tužilaštvo bili bi manji nego što su danas.\nA šta poslanici stvarno mogu da urade?\nNarodni poslanik Martinović bi sigurno stekao podršku za svoj zahtev i od građana koji ne podržavaju njegovu političku opciju, da ga je uopštio – tako da javno tužilaštvo bude u obavezi da u određenom roku ispita sve javno iznete sumnje u vršenje krivičnih dela – a ne samo slučaj za koji je neposredno zainteresovan i gde je potencijalni krivac njegov politički protivnik. Štaviše, pošto je reč o narodnom poslaniku, on, za razliku od drugih pojedinaca koji su nezadovoljni radom tužilaštva, ima mogućnost podnese predlog za dopunu Zakonika o krivičnom postupku sa takvim sadržajem. Trenutno, tužilaštvo mora da postupa po podnetim krivičnim prijavama. U svim drugim slučajevima, kada saznanje o tome da je učinjeno krivično delo dolazi iz drugog izvora, postoji samo mogućnost, ali ne i jasno formulisana obaveza tužilačkog postupanja.


Radojičić: Porodilište u Lazarevcu u završnoj fazi - Beograd - Dnevni list Danas\nPočetna » Beograd » Radojičić: Porodilište u Lazarevcu u završnoj fazi\n2Piše: Danas Online/ Beoinfo 15. marta 2019. 09.49\nZa opremanje porodilišta, koje će se prostirati na 1.350 kvadratnih metara, Grad Beograd je počekom ove godine izdvojio 11 miliona dinara za nameštaj, a uloženo je i 12 miliona dinara za medicinsku opremu.\nGradonačelnik je za Tanjug rekao da je izgradnja porodilišta u Lazarevcu od velikog značaja ne samo za Lazarevčane, već i za stanovnike okolnih naselja.\n– Žene iz Lazarevca više neće morati da putuju do beogradskih akušerskih klinika, koje su im daleko. Praćenje trudnoće i porođaj biće lakši i ženama iz okolnih mesta kao što su Ub, Ljig i Lajkovac – rekao je gradonačelnik.\nOn je naglasio da mu je važno da se uveri da se sve odvija po planu, zbog čega će početkom sledeće nedelje obići radove na porodilištu.\nOn je naglasio da je za unapređenje sistema značajno čuti mišljenje građana o zadovoljstvu usluga koje dobijaju, kao i stavove zaposlenih o problemima sa kojima se suočavaju.\nGradonačelnik je najavio da će obići i radove na novom krilu Doma zdravlja u Obrenovcu, čija ukupna vrednost radova u 2019. godini iznosi više od 209 miliona dinara, a završetak se očekuje u novembru. Grad Beograd je za njegovo opremanje izdvojio 32 miliona dinara.\n– Unapređenje infrastrukture i nabavka novih aparata su podjednako važni i u gradskim opštinama, gde ih koristi veliki broj ljudi, kao i u prigradskim, kako pacijenti ne bi morali da putuju da bi obavili zdravstveni pregled. Zato nabavljamo nove savremene aparate i rekonstruišemo objekte na svim opštinama – naglasio je gradonačelnik. On je podsetio da će u ovoj godini započeti izgradnja još dve nove zdravstvene stanice u Borči i Ugrinovcima.\nRadojičić je nedavno najavio i da će do kraja godine svi domovi zdravlja dobiti novi ultrazvučni aparat. Pet domova zdravlja, među kojima u opštinama Sopot, Grocka i Voždovac, dobili su prošlog meseca aparate.\nPokrenut je postupak nabavke još sedam ultrazvučnih aprata u vrednosti od 28 miliona dinara, koji su namenjeni za domove zdravlja u Barajevu, Zemunu, Mladenovcu, Vračaru, Zvezdari, Savskom vencu i Čukarici, a od juna će krenuti nabavka za preostale domove zdravlja.\nGrad će nabaviti i šest rendgen aparata u vrednosti od 79 miliona dinara, za pet domova zdravlja i Gradski zavod za plućne bolesti i tuberkulozu.\nOsim novih aparata i opremanja novosagrađenih zdravstvenih stanica i ambulanti, u ovoj godini, planirano je i obnavljanje voznog parka zdravstvenih ustanova.\nPrema rečima gradonačelnika, ove godine biće nabavljeno 21 sanitetsko vozilo i 27 putničkih vozila.\n– Budžet za zdravstvo u 2019. godini iznosi skoro 900 miliona dinara, što je skoro dvostruko više nego 2018. godine. Osnovni cilj svih mera i aktivnosti Grada Beograda i Sekretarijata za zdravstvo jeste unapredenje dostupnosti i kvaliteta primarne zdravstvene zaštite – zaključio je Radojičić.\nlazarevac, porodiliste, Zoran Radojičić\n15. marta 2019. u 10.01\nSadasnja vlast brine o svim zenama.\n15. marta 2019. u 17.44\nOvo je prava inicijativa i realizacija.Treba do Bg doci i ici na kontrole…Sve pohvale od zena za gradonacelnika.


Predstavnik UN odao priznanje Srbiji za napore u rešavanju pitanja KiM\npetak, 06. jun 2014.\nPrvi potpredsednik Vlade i ministar spoljnih poslova Ivica Dačić sastao se danas sa pomoćnikom generalnog sekretara UN za mirovne operacije Edmondom Muletom.\nTom prilikom istaknut je značaj doprinosa koji Srbija, kroz učešće u sedam mirovnih operacija, pruža naporima UN za očuvanje mira i stabilnosti u svetu. Posebno je istaknut visok nivo profesionalnosti i integriteta koje kontinuirano pokazuju pripadnici Vojske Srbije, policije i medicinskih timova u misijama UN.\nRazgovarano je o sprovođenju mandata i funkcionisanju misije UN na KiM (UNMIK), te izražena puna saglasnost o potrebi očuvanja njenog prisustva i kapaciteta u skladu sa rezolucijom SB UN 1244, posebno imajući u vidu poverenje koje UN snage uživaju od strane srpske zajednice na KiM. U tom kontekstu, istaknuto je da će UN nastaviti da pružaju podršku srpskoj zajednici i štite srpsku kulturnu baštinu.\nPomoćnik generalnog sekretara UN preneo je da će UNMIK nastaviti da sprovodi svoj mandat na KiM, o čemu će generalni sekretar UN i dalje redovno izveštavati Savet bezbednosti na tromesečnom nivou.\nPredstavnik UN odao je priznanje Srbiji za napore koje pruža u procesu rešavanja pitanja KiM, posebno ulozi koju je prvi potpredsednik Vlade i ministar spoljnih poslova Dačić imao tokom dijaloga Beograda i Prištine. Istaknuto je da će UN nastaviti da podržavaju formiranje Zajednice srpskih opština i sprovođenje dogovorenog u okviru dijaloga, kao i doprinose što bržem napretku Srbije na putu ka punopravnom članstvu u EU.


Ministarstvo pozvalo preduzeća i NVO da apliciraju za državnu pomoć – PRIVREDNI PORTAL\n15/05/2018 /0 Comments/in Featured, Lokalne vijesti /by admin\nMinistarstvo ekonomije, u saradnji sa predstavništvom UNDP-a u Crnoj Gori, raspisalo je Javni poziv za podršku klasterima koji će biti otvoren do 11. juna, a pored finansijske podrške, kako je saopšteno, zainteresovanima će biti obezbijeđena i asistenacija u pripremi aplikacija.\nGeneralni direktor Direktorata za investicije, razvoj malih i srednjih preduzeća i upravljanje EU fondovima, Radosav Babić je na Info danu za Program razvoja klastera kazao da je Fond za realizaciju Programa podsticanja razvoja klastera u Crnoj Gori za ovu godinu uvećan za 50.000 eura, te iznosi 150.000 eura.\n„Cilj Programa je finansijska podrška efikasnijem funkcionisanju klastera i njihove bolje promocije, sa ciljem ostvarenja bolje konkurentske pozicije malih i srednjih preduzeća na nacionalnom i međunarodnom tržištu“, istakao je Babić.\nRekao je da su predmet sufinansiranja strateški prioritetne djelatnosti, koje obuhvataju preradu poljoprivrednih proizvoda, prehrambenu industriju, kao i turizam i ugostiteljstvo.\nBabić je kazao da je Ministarstvo ekonomije, u saradnji sa Programom Ujedinjenih nacija za razvoj UNDP , pored finansijske podrške, i ove godine obezbijedilo tehničku podršku za klastere.\n„Podrška se odnosi na pripremu aplikacije za program državne pomoći. Angažovan je konsultant UNDP, koji će voditi računa o kvalitetu i kompletnosti aplikacija“, naglasio je.\nNačelnik direktorata za investicije, razvoj malih i srednjih preduzeća i upravljanje EU fondovima, Boris Rebić, kazao je da klaster može predati aplikaciju za dva projekta, različite namjene, a da je, kako je saopštio, maksimalan iznos podrške 15.000 eura bez PDV-a, sem za nevladine organizacije, za koje PDV ne ulazi u obračun.\n„Težimo da podstaknemo udruživanje mikro, malih i srednjih preduzeća i preduzetnika u klastere, kako bi prevazišli biznis barijere sa kojima se suočavaju na tržištu, bolje promovisali svoje usluge i na taj način ostvarili bolju konkurentnost na tržištu“, poručio je Rebić.\nKazao je da i ove godine državna pomoć iznosi 50 odsto za klastere u razvijenim područjima i 65 odsto od ukupnih opravdanih proškova za klastere koji se nalaze na teritoriji manje razvijenih jedinica lokalne samouprave.\n“Namjena subvencije se odnosi na opravdanje troškove poslovanja, koji obuhvataju prije svega troškove ulaganja u materijalne i nematerijalnu imovinu, izuzev IT opreme i saobraćajnih sredstava, operativne troškove koji podrazumijevaju troškove osoblja i administrativne troškove”, saopštio je Rebić.\nPojasnio je da su klasteri ove godine dužni da daju izjavu da nisu u poteškoćama sa propisima državne pomoći ili u obavezi povraćaja nezakonito prmljene državne pomoći na period od tri godine od dana potpisivanja ugovora, shodno novom Zakonu o kontroli državne pomoći.\nKonsultantkinja UNDP-a, Milica Daković, rekla je da su ove godine noviteti različiti modeli saradnje, u cilju efikasnije realizacije projekta.\n“Novitet jeste da ćemo, za klastere kojima je potrebna pomoć od početka pa do predaje aplikacije, organizovati konsultativne sastanke, odnosno radne dane u opštinama iz kojih potiču klasteri. Nastojaćemo da kroz direktan rad na terenu i direktan rad sa klasterima tokom jednog radnog dana postanemo još efikasniji i povećamo broj kvalitetnih aplikacija”, poručila je Daković.\nOna je kazala da će pored konsultativnih sastanaka, biti organizovane i otvorene konsultacije u trajanju od dva sata.\n„Tehnička pomoć će se sastojati u davanju sugestija na pripremu metodologije, odnosno samog predloga projekta, na pripremu budžeta, izvještaja napretka, kao i finalnog izvještaja. Klasteri će imati asistenciju u pogledu prateće tehničke dokumentacije koju je potrebno pripremiti“, zaključila je Daković.\nTags: Boris Rebić, Direktorat za investicije razvoj malih i srednjih preduzeća i upravljanje EU fondovima, Ministarstvo ekonomije, Radosav Babić\nhttp://www.privredniportal.me/portal/wp-content/uploads/2018/05/dfbbb.jpg 399 600 admin http://www.privredniportal.me/portal/wp-content/uploads/2017/01/logo.png admin2018-05-15 07:34:072018-05-15 07:35:23Ministarstvo pozvalo preduzeća i NVO da apliciraju za državnu pomoć\nSaopštenje: Podsticaji za privredu na jednom mjestu\nZajednički projekti u šumarstvu od interesa za Kinu i 16 zemalja Evrope Stručne škole šansa i za pokretanje biznisa


Posetite plutajući park u Roterdamu - Muški magazin - trendovi, fitness, lifestyle, saveti, devojke... `\nI sami znate koliko možete videti plastičnih flaša, kesa, pakovanja od grickalica, papira i drugih još gorih stvari poput starih kućnih aparata, šuta i svega tome sličnog videti pored puta, ili čak na obalama reka kada se voda povuče. Količina smeća koja postoji na našoj planeti je jednostavno nerealna i verovatno je upravo to stvar koja će nas i uništiti na kraju.\nU Roterdamu, ljudi su došli na genijalnu ideju i kreirali plutajući park u svojoj Maas reci, koji nam predstavlja samo jednu od opcija za ponovnu upotrebu plastičnog otpada. Zahvaljujući Recycled Island Foundation organizaciji, plastika koja je skupljena iz ove reke i gradske luke, transformisana je u plutajući habitat površine 150 m2, koji će pružiti nešto pozitivno ekosistemu u kom se nalazi, a koji bi inače ozbiljno oštetila.\nFondacija je razvila zamke za plutajući otpad, koji je sakupljao smeće iz reke tokom perioda od godinu ipo dana, a koji je potom bio sortiran i recikliran. Reciklirana plastika dobijena na taj način preoblikovana je u dvadeset osam heksagonalnih blokova koji zajedno sačinjavaju Recycled Park. Svaki heksagon dobijen ovim putem je popunjen zemljom, što mu dozvoljava da u njemu raste vegetacija. Ptice, ribe i mikroorganizmi su na ovaj način dobili novi izvor hrane, kao i mesto za razmnožavanje i život.\n“Kada plastiku izvučemo direktno iz gradova i luka, aktivno sprečavamo dalju razvoj plastične supe u našim morima i okeanima”, rekao je Ramon Noester, kreator ove fondacije. “Realizacija građevinskih blokova od reciklirane plastike je veoma važan korak ka budućnosti sa rekama bez otpada”.\nOtvaranje Recycled parka je veliki trijumf za ovu mladu organizaciju, koja je provela pet godina u dizajniranju, istraživanju, prikupljanju sredstava i nalaženju investitora za svoj projekat. Sada, oni nastavljaju dalje u svom pohodu čišćenja reka od plastike, te traže nove lokacije za slične projekte.\nPROČITAJTE SLEDEĆI TEKST: Kinezi napravili vodopad koji izlazi iz zgrade


Ostvarenost podsticaja u poljoprivredi u opštini Lazarevac najbolja na teritoriji Grada Beograda - GEM info\n24. maja 2022. Redakcija 0 Comments Javni pozivi, nenad bacanac, Opština Lazarevac, poljoprivreda\nLazarevački poljoprivrednici ove godine ostvarili su skoro 95 odsto podsticaja i preko javnih poziva Grada Beograda dobili su sredstva i nabavili neophodnu opremu i sadnice za svoja gazdinstva. Nenad Bačanac, član Veće GO Lazarevac zadužen za poljoprivredu, ističe da je broj gazdinstava dupliran u odnosu na prethodne godine i da je sve veći broj mladih ljudi koji se odlučuju da pokrenu svoju proizvodnju. Što se tiče javnih poziva, ova godina je za nas bila uspešna a opština Lazarevac je jedna od najboljih što se tiče ostvarenja podsticaja na teritoriji Grada Beograda kaže Bačanac i ističe da je i ove godine veliko interesovanje poljoprivrednika bilo za nabavku mehanizacije.\nLazarevački poljoprivrednici ove godine, zahvaljujući podsticajima Grada Beograda, uspeli su da nabave svu potrebnu opremu za pčelarstvo, nove sadnice voća, ali i neophodnu mehanizaciju za obradu zemljišta. Opština Lazarevac vodeća je na teritoriji Grada Beograda u oblasti pčelarstva i zahvaljujući pomoći grada, lazarevački pčelari nabavali su svu neophodnu opremu i na taj način proširili svoja društva, kaže Nenad Bačanac i ističe da ostvarenost podsticaja u ovoj oblasti skoro 95 odsto.\nVidan napredak je i u oblasti voćarstva kaže Bačanac i dodaje da se oko 50 poljopivrednika prijavilo za dodelu sadnica koje će im biti uručene na jesen.\nU dogovoru sa Gradom Beogradom, početkom sledeće godine biće raspisan i javni poziv za dodelu mašina za preradu poljoprivrednih proizvoda, napominje Bačanac.\nStočari su pretpreli najveći udar kovida, kaže Nenad Bačanac i dodaje da je ova pošast napravila „pauzu“ u formiranju Matične službe u ovoj oblasti. Opština planira da do kraja godine oformi ovu službu koja će svakako pomoći svojim stočarima, zaključuje Bačanac.\nNajveći javni poziv gde se odvaja najviše novca i za koji se interesuju naši poljoprivrednici je nabavka mehanizacije. Ove godine čak 13 traktora biće uručeno lazarevačkim poljoprivrednicima.\nPodršku lazarevačkim poljoprivrednicima u prijavi i ostvarivanju podsticaja, pruža i Kancelarija za poljoprivredu koja se nalazi u Glavnoj ulici. Kontakt telefon je 011/8126-991 i stručna lica zaposlena u ovoj kancelariji na raspolaganju su svim poljoprivrednicima kaže Bačanac i poziva mlade ljude da razmisle o pokretanju svoje proizvodnje.\nShare the post "Ostvarenost podsticaja u poljoprivredi u opštini Lazarevac najbolja na teritoriji Grada Beograda"\n← Počinje izgradnja prve EPS-ove vetroelektrane u Kostolcu\nMinistar Stefanović čestitao vladici Dositeju na izboru za episkopa vojnog →


Da li znate zbog kojeg tradicionalnog srpskog pića turisti iz celog sveta dolaze u Srbiju? - Akov rakija\nDa li znate zbog kojeg tradicionalnog srpskog pića turisti iz celog sveta dolaze u Srbiju?\nSrbija je zemlja koja iz godine u godinu privlači sve veći broj turista, što zbog svoje nadaleko poznate gostoprimljivosti i dobrog provoda, što zbog prirodnih lepota, ali i zbog hrane i pića koji osvajaju srca pravih hedonista i gurmana. U nepreglednom moru tradicionalnih đakonija, nalazi se piće, koje turisti iz čitavog sveta traže odmah pri sletanju aviona na srpsko tlo – čuvena rakija.\nKada se završi obilazak znamenitosti i noć zameni dan, turisti traže autentičan srpski provod, po kojem je naša zemlja poznata. A gde drugo, nego u pravoj srpskoj kafani, gde je rakija neizostavan član, uz koji se svaki provod podiže na viši nivo. Kajsija, šljiva, dunja, loza, svaka je u igri, i tu je sa zadatkom da zagreje krv, rasplamsa maštu i probudi sva čula.\nPosle samo jedne ovakve večeri rađa se ljubav koja ruši sve kulturološke i geografske granice. Ljubav između potpunih stranaca i Srbije koje je spojila vatrena kapljica rakije. Ljubav koja je neraskidiva i koja će goste naše zemlje sigurno u budućnosti vratiti na „mesto zločina“.\nAkov rakija - tradicionalna srpska kapljica\nMeđu proizvođačima rakija koji neguju najkvalitetnije prirodne sastojke i dugu tradiciju, ističe se i naša Akov rakija, čija pažljivo odabrana i decenijama čuvana receptura, poreklom iz blagorodne Raške, osvaja srca širom sveta. Zahvaljujući jedinstvenom pristupu koji je doveo do kreiranja ove prvoklasne rakije, veliko interesovanje se probudilo i u Rusiji i Kini, gde su osvojena čula pravih hedonista kojima tradicionalna srpska kapljica pruža neponovljivo iskustvo i užitak.\nPrevPrethodni tekstDa li znate uz koje piće Srbi najradije nazdravljaju?\nSledeći tekstKako izabrati idealan poklon za muškarca?Next


Press Online :: Politika :: Dačić: Koalicija SPS i SNS je u najboljem interesu Srbije\nDačić: Koalicija SPS i SNS je u najboljem interesu Srbije\nPredsednik SPS Ivica Dačić izjavio je da je koalicija njegove stranke i Srpske napredne stranke "u najboljem interesu Srbije i njene budućnosti".\nPremijer i lider naprednjaka Aleksandar Vučić rekao je ranije danas, na pitanje da li će od lidera socijalista Dačića tražiti objašnjenje zbog izjave Branka Ružića, koji je rekao da bi, da je hteo, već srušio Vučića, da neće tražiti objašnjenje i da ga to ne interesuje.\nDačić, koji je i potpredsednik vlade i ministar spoljnih poslova, rekao je da sa aspekta državne politike Srbije ne postoje nikakvi problemi niti razmimoilaženja između Vučića i njega, kao i da "bespotrebne polemike, svađe i teške reči pojedinaca ne doprinose stabilnosti Srbije" i idu na ruku onima koji žele "nestabilnost i haos u Srbiji", saopštila je SPS.\n"Zato još jednom želim da ponovim da je u najboljem interesu Srbije i njene budućnosti koalicija SNS-a i SPS-a, uključujući i naše koalicione partnere iz Jedinstvene Srbije (JS). Nema promene tog stava. Ako neko misli drugačije, mesto za razgovore o tome su stranački organi", rekao je Dačić.\nPredsednik SPS-a i ministar spoljnih poslova rekao je da predstoje veliki izazovi da bi bilo svađa i napada, i da treba jačati poverenje i zajedništvo. "To važi za svakoga, uključujući i mene, Ružića ili bilo kog drugog stranačkog funkcionera", rekao je Dačić.\n"Moji ovonedeljni susreti s ruskim i kineskim ministrima spoljnih poslova, zemalja stalnih članica Saveta bezbednosti od kojih zavisi zaštita naših vitalnih nacionalnih i državnih interesa, nisu izazvali interesovanje da me iko pita o čemu sam pričao sa njima i kakav je interes imala Srbija od toga, za razliku od gomile pitanja o odnosima SNS-a i SPS-a", rekao je Dačić.


Širimo poslovanje na tržište Velike Britanije – Roaming Networks\nŠirimo poslovanje na tržište Velike Britanije\nZadovoljstvo nam je da najavimo da naša Roaming Networks grupa širi poslovanje na tržište Velike Britanije. Kompanija će poslovati na ovom tržištu pod imenom Roaming Networks Solutions Ldt.\nNaš cilj je da postanemo prepoznatljiv sistem integrator na tržištu Evrope i time pokažemo da smo spremni da stanemo rame uz rame sa svetskim kompanijama u ovoj industriji. Novo tržište Velike Britanije predstavlja jak podstrek za naš dalji strateški razvoj.\nDirektor za razvoj poslovanja internacionalnih tržišta u Roaming Networks grupi, Miloš Jerosimić, naglašava važnost ove odluke:\nVelika Britanija je najavila stratešku odluku da postane vodeća zemlja u primeni 5G tehnologija. Ovo je značajan signal da upravo izaberemo VB kao sledeći korak u jačanju našeg internacionalnog iskustva i poslovnog rasta. Tržište VB biće sjajna arena za razmenu, širom sveta stečenog, iskustva i znanja, prioritetno poštujući lokalne standarde i zahteve, i istovremeno aktivno doprinoseći napretku digitalizacije britanskog društva i industrije.\nRoaming Networks grupa nastavlja da teži stalnom razvoju i širenju na nova tržišta u cilju razumevanja i ispunjenja potreba naših saradnika. Do novih vesti o našim uspesima na novim tržištima!\nNaša kompanija nastavlja da podržava obrazovanje mladih. Kolega, Miloš Hasura, Direktor sektora za planiranje, izgradnju,…


Izrael pozdravio ukidanje imena OŠ Mustafa Busuladžić – Medion.ba\nKako se dalje navodi, Ambasada Izreala pozdravlja napore koje je poduzela Skupština KS da se ispravi nesretna odluka iz oktobra 2016.\n”Ovaj potez predstavlja važan korak prema priznanju bogatog antifašističkog naslijeđa ponosnog naroda vaše zemlje”, stoji u saopćenju.\nDržava Izrael, dodaje se, sigurna je da će svi nivoi vlasti u BiH nastaviti pružati sigurnost svojim manjinama, uključujući jevrejsku zajednicu, govoreći glasno protiv antisemitizma, poricanja Holokausta i svakog historijskog revizionizma o djelima nacista i njihovih kolaboranata širom Evrope.\nPodsjećamo, zastupnici Skupštine Kantona Sarajevo nakon više od sat vremena rasprave su sa 18 glasova ‘za’, šest ‘protiv’ i tri ‘suzdržana’ donijeli odluku o stavljanju van snage Odluke o izmjeni naziva osnovnoj školi na području općine Novi Grad, a radi se o OŠ „Mustafa Busuladžić“.\nPredsjedavajuća Skupštine KS Ana Babić je istakla da se radi o obrazovnoj ustanovi koju pohađaju djeca a prema konvenciji UN-a „dužnost nam je da im osiguramo ustanovu koja je neupitna po svom nazivu“.\nRadnik Siniša pronašao 40.000 eura, vlasnik ga nagradio sa 50\nTuzla19 sati prije


Kurs Francuskog Jezika Za Decu - Sveti Sava\nObuke francuskog jezika po školskim programima:\nU našem centru možete slušati obuke francuskog jezika po programima državnih škola. Obuka se izvodi jednom nedeljno u trajanju od 60 minuta.\nTakođe škola organizuje napredne kurseve francuskog jezika.\nFrancuski jezik za decu uzast (6-8 godina)\nOvaj kurs je namenjen deci školskog uzrasta i cilj mu je upoznavanje sa jezikom preko igara, pesama i priča. Svaki čas se sastoji od niza zabavnih aktivnosti koje vezuju pažnju najmlađih polaznika. Savladavanje osnova francuskog jezika odvija se kroz učenje odgovarajućih elemenata jezika bliskih dečijem svetu, odnosno dete uči da broji, ovladava fondom reči vezanim za određene teme, na primer za delove tela, porodicu, životinje, predmete u kući, boje itd. Deca učestvuju u kreativnim aktivnostima kao što su crtanje i bojenje, a koje su povezane sa temom koja se obrađuje na času.\nFrancuski za decu uzrast (8-10 godina)\nFrancuski za decu uzast (11-14 godina)


Zoon politikon: Protest u Štutgartu zbog zabrane starih dizelaša\nOko 800 ljudi protestovalo je u Štutgartu protiv zabrane vožnje starijih vozila sa dizel motorima, saopštila je policija.\nŠtutgart je od 1. januara postao prvi veći grad u kojem je uvedena zabrana vožnje starijih vozila sa dizem motorima. Cilj ovog postupka je borba protiv zagađenja vazduha, ali kritičari navode da mnogi nemaju novac za kupovinu... »\nProtest u Štutgartu zbog zabrane vožnje starih dizelaša\nOko 800 ljudi protestovalo je danas u Štutgartu protiv zabrane vožnje starijih vozila sa dizel motorima, saopštila je policija. Štutgart je od 1. januara postao prvi veći grad u kojem je uvedena veća zabrana vožnje starijih vozila sa dizem motorima. Cilj ovog postupka je borba protiv zagađenja... »\nDemonstranti su na skupu nosili transparente s natpisima „Za dizel“ i „Vozači dizela, branite se!“. Jedan od organizatora skupa Vasilos Topalis izjavio je Frans presu da ta zabrana pogadja desetine hiljada ljudi koji ne mogu sebi... »